Ağcabədi xəstəxanasında nə baş verir? - Rüşvət, 12 minə əlillik, borcunu istəyəni DÖYMƏK ( Video) » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 04.05.2020 22:12\nAğcabədi Rayon Mərkəzi Xəstəxanasında biyabırçılıq – baş həkim rüşvət alıb vətəndaşları təhqir edir\nSon günlər sosial şəbəkələrdə Ağcabədi Rayon Mərkəzi Xəstəxanası ilə bağlı yayılan videolar orda rüşvətlə bağlı vəziyyətin nə qədər dözülməz olduğunu bir daha sübut edir. Vətəndaşlar açıqca adlar çəkərək kimlərə pul veridyini adbaad qeyd edirlər. Rüşvətin tüğyan etdiyi Mərkəzi xəstəxanada baş həkimin kasıb insanlara qarşı bu hərəkətinə hansı ad vermək olar? Kolxoz bazarını xatırladan səhiyyə idarəsində mütləq DTX əməliyyatına ehtiyac var, həm də təcili surətdə.\nVideoda danışan vətəndaşlar aylardır verdikləri pullarını geri qaytarmağa cəhd etsələr də, hələ ki, buna nail ola bilməyiblər. Son iki-üç gün ərzində Ağcabədi Rayon Mərkəzi Xəstəxanasında baş verən özbaşınalıq, rüşvətin tüğyan etməsi, xüsusən də baş həkim Fövzi Tahirovun məsuliyyətsizliyi onu deməyə əsas verir ki, bu adam ölkə rəhbərinin apardığı islahatların tam əleyhinə gedir.\nƏyalətlərdə səhiyyənin bu şəkildə olmasını nəzərə alıb SOS siqanlı vermək üçün vaxt itirmək əleyhimizə işləyir. Həm mənəvi, həm də sağlamlıq baxımından.\nSosial şəbəkələrdə Ağcabədi Rayon Mərkəzi Xəstəxanası və bu səhiyyə idarəsinin baş həkimi Fövzi Tahirov ilə bağlı yayılan videoların utancverici olduğu bir yana, insanların hansı məşəqqətlər içərisində yaşadığı açıq-aydın görünür.\nBaş həkim Fövzi Tahirov və onun rəhbərlik etdiyi səhiyyə idarəsi ilə bağlı internet üzərindən axtarış verərkən, qalmaqallı hadisənin şahidi olduq. Belə ki, Ağcabədi Rayon Mərkəzi Xəstəxanasının baş həkimi Fövzi Tahirovun bir müddət əvvəl Şəhid Milli Qəhrəmanın anası Gözəl Abdullayevanı kabinetindən qovması ilə bağlı məlumatlar da yer alıb.\nBu barədə məlumatı bir müddət öncə Azinforum.az saytına Milli Qəhrəmanların Tanıtma İctimai Birliyinin sədri Elşən Uluxanlı vermişdi. Birlik sədri hadisə ilə bağlı ölkə başçısına müraciət etdiyini bildirərək, həmin müraciəti redaksiyaya göndərib:\n"Möhtərəm Prezident! Azərbaycan Respublikasının müstəqilliyi, ərazi bütövlüyü və tərəqqisi uğrunda aparılan mübarizədə yenilməz rəşadət və misilsiz vətənpərvərlik nümunələri göstərərək, Azərbaycanın Milli Qəhrəmanı adına layiq görülmüş 198 Şəhid Milli Qəhrəman ailələrinin üzləşdikləri problemlər barədə Sizə ünvanladığım müraciətlər hələ də öz həllini tapmayıb. Hətta bu müddət ərzində bəzi məmurların bu kateqoriyadan olan insanlara qarşı harın, aqresiv münasibəti daha da artıb. Bugünlərdə baş verən anoloji bir hadisəni diqqətinizə çatdırıram. Azərbaycanın Şəhid Milli Qəhrəmanı Abdullayev Namiq Vahid oğlunun 71 yaşlı anası Gözəl Abdullayeva mənə zəng edərək, ana fəryadı çəkərək, Ağcabədi Rayon Mərkəzi Xəstəxanasının baş həkimi tərəfindən şəhid anasına yaraşmayan tərzdə təhqirlərə məruz qalması barədə məlumat verib. Şəhid Milli Qəhrəmanın anasının dediyinə görə, səhətinin pisləşməsi ilə əlaqədar oğlanları – İqbal ve İntiqam tərəfindən təcili olaraq Ağcabədi rayon mərkəzi xəstəxanasına aparılıb. Orda həkim müainəsindən keçirtmək istədikdə, xəstələrin çox olduğunu görüb, oğlu İntiqam ilə birlikdə xəstəxananın baş həkimi Fövzi Tahirovun yanına gedib. Şəhid Milli Qəhrəmanın anasının vəziyyətinin ağır olduğu baş həkimin nəzərinə çatdırılıb və ondan xanımı təcili həkim müainəsinə alınması xahiş olunub. Baş həkim Fövzi Tahirov isə Şəhid Milli Qəhrəmanın anasını təhqir edərək kabinetdən qovub. Gözəl Abdullayeva baş həkimə: "Mənim övladım Azərbaycanımız naminə canını qurban verərək, Azərbaycanın Şəhid Milli Qəhrəmanı adına layiq görülüb, lakin sən şəhidin yaşlı anası olmağıma baxmayaraq, məni təhqir edirsən” deyib. Fövzi Tahirovun anaya cavabı belə olub: "Sənin oğlunun şəhid olaraq Milli Qəhrəman olması məni heç maraqlandırmır və buna görə də mən nə sizə, nə də şəhid oğlunuza borclu deyiləm, sən haqqını sənə borclu olanlardan tələb edə bilərsən”. Bunları dedikdən sonra o, yaşlı şəhid Milli Qəhrəman anasının qolundan tutaraq, kabinetdən çölə çıxardıb. Buna müdaxilə etmək istəyən oğluna "bu dəqiqə polis çağırtdırıb səni içəri qoyduraram” deyərək, Şəhid Milli Qəhrəman anasını xəstəxanadan qovdurmağa nail olub."-deyə müraciətdə qeyd olunurdu.\nAğcabədi Rayon Mərkəzi Xəstəxanasının baş həkimi Fövzi Tahirov tərəfindən Azərbaycan Respublikasının müstəqilliyi, ərazi bütövlüyü və tərəqqisi uğrunda aparılan mübarizədə yenilməz rəşadət və misilsiz vətənpərvərlik nümunələri göstərərək, Azərbaycanın Milli Qəhrəmanı adına layiq görülmüş, Abdullayev Namiq Vahid oğlunun 71 yaşlı anası Gözəl Abdullayevanın səhətinin ağır olmasına baxmayaraq, təhqir olunaraq, xəstəxanadan qovan baş həkim görəsən bu şəhidin qəhrəmanlıq nümunələri ilə maraqlanıbmı? Şübhəsiz ki, maraqlanmayıb. Odur ki, Azərbaycanın Milli Qəhrəmanı adına layiq görülmüş, Abdullayev Namiq Vahid oğlu haqqında qısa TANITIM:\n"..19 yaşlı ağcabədili gənc Namiq Vahid oğlu Abdullayev Xocavənd rayonunda gedən qeyri-bərabər döyüşlərdə onlarca işğalçı əsgərini məhv edəndən sonra görür ki, düşmənin zirehli texnikası sürətlə mövqelərimizə doğru irəliləyir. Bu isə çoxsaylı əsgər ölümünə səbəb ola bilərdi. Ona görə də gənc soydaşımız çox düşünmür. Əlindəki qumbaranı sinəsinə sıxaraq özünü tankın altına atır. Zirehli texnikanın heyəti məhv edilir və Vətənimizin bu cəsur oğlu əbədiyyətə qovuşur.\nHər kəsin – sıravi kolxozçudan, sadə fəhlədən tanınmış alimlərə, dövlət xadimlərinə qədər, əsgərdən generaladək hamının xidmətlərini layiqincə dəyərləndirən ulu öndər Heydər Əliyev Namiq Abdullayevin şücaətini də yüksək qiymətləndirir. Milli qəhrəmanlarımız haqqında olan rəsmi materialda oxuyuruq: "Azərbaycan Respublikası Prezidentinin 16 sentyabr 1994-cü il tarixli 202 saylı fərmanı ilə Abdullayev Namiq Vahid oğlu ölümündən sonra "Azərbaycanın Milli Qəhrəmanı" adına layiq görülmüşdür”.\nXüsusi XATIRLATMA: Milli Qəhrəman statusunu qoyaq bir kənara. Baş həkim ən azından anadan olduğu yerdə şəhid olan 19 yaşlı əsgərin anasına acıqlanmaq əvəzinə, iməkləyə-iməkləyə qarşısına getməli idi onun. Çox təəssüfləndirici və utancverici hadisə.\nSon vaxtlar ölkədə rüşvətxorluğa qarşı aparılan mübarizə, bir-birinin ardınca həbs olunan icra başçıları, səhiyyə işçiləri, təhsil idarəsi əməkdaşlarının peşimançılıq etirafları deyəsən, çox adamın vicdan hissini hələ də yerindən oyatmayıb. Ölkədə rüşvətə qarşı kütləvi həbslərin baş verdiyi bir vaxtda rüşvəti kütləvi alan bu cür məmurları başa düşmək çətindir. Ta o zamana kimi -dəmirbarmaqlıqlar arasında bu insanların peşmançılıq etirafını eşidənə qədər.\nMövzuyla bağlı araşdırmamız davam edir.


Birinci vitse-prezident Mehriban Əliyeva Zəfər Günü münasibətilə xalqımızı təbrik edib\n11:23 22 May 2022\nBakı 19°C USD 1.7EUR 1.7975RUB 0.0273\nYazılı sözə ali qayğı\nQədim Füzulinin yeni günləri başlayır\n08 Noyabr 2021 11:49\nAzərbaycan Respublikasının Birinci vitse-prezidenti Mehriban Əliyeva rəsmi instaqram səhifəsində 8 Noyabr – Zəfər Günü münasibətilə paylaşım edib.\nAZƏRTAC xəbər verir ki, paylaşımda deyilir: “Əziz həmvətənlər!\nVətən müharibəsində əldə edilən şanlı Qələbənin birinci ildönümü münasibətilə hər birinizi səmimi-qəlbdən təbrik edirəm!\nSözlə ifadə edə bilmədiyim, daxilimizdə, qəlbimizdə yaşayan hissləri bizə bəxş edən Uca Tanrıya şükürlər olsun. Hər bir azərbaycanlı bu Qələbəni gözləyirdi, hər bir azərbaycanlı haqlı olaraq bu Qələbə ilə fəxr edir!\nMüzəffər Ordumuza, qəhrəman əsgər və zabitlərimizə, mərd və qorxmaz, hər zaman sözünün sahibi olan Prezidentimizə “çox sağ olun” deyirəm!\nUnudulmaz şəhidlərimizə Allah qəni-qəni rəhmət eləsin. Əyilməz iradəli, torpaq və ləyaqət uğrunda ölümə gedən övladlar böyütmüş ana və atalar qarşısında baş əyirəm.\nAzərbaycan xalqı, Azərbaycan vətəndaşı, gözün aydın, başın daim uca olsun!\nBiz əl-ələ verib, çətin və şərəfli yolu birlikdə addımlayaraq Qələbə zirvəsinə ucalmışıq! Qalib xalq kimi birliyimizi və müstəqil Azərbaycanımızı qorumaq bizim müqəddəs borcumuzdur! Uca Tanrı Azərbaycan xalqını və Azərbaycanı qorusun!\nDərin hörmət və sevgilərlə,\nBirinci vitse-prezident Mehriban Əliyeva Şuşaya səfərindən paylaşımlar edib\nMehriban Əliyeva: Heydər Əliyevin nurlu, xoş xatirəsi qəlbimizdə daim yaşayacaqdır\nBirinci vitse-prezident Mehriban Əliyeva rəsmi instaqram səhifəsində faşizm üzərində Qələbənin 77-ci...\nFərid Qayıbov: İşğaldan azad olunmuş digər ərazilərimizdə də idman yarışlarının təşkili planlaşdırıl...\nBirinci vitse-prezident Mehriban Əliyeva rəsmi instaqram səhifəsində Ramazan bayramı münasibətilə pa...\nBirinci vitse-prezident Mehriban Əliyeva Ramazan bayramı münasibətilə paylaşımlar edib\nBirinci vitse-prezident Mehriban Əliyeva rəsmi instaqram səhifəsində Pasxa bayramı münasibətilə payl...\nAğ Evdən Bakıya növbəti dostluq və əməkdaşlıq mesajı\nMüasir texnologiyaların tətbiqi yüksək məhsuldarlığın təməlidir\nBütün yollar Ağdama gedir\nKüçələr yuyuldu, ağaclar budandı, yeni gül kolları əkildi\nİrəvanda polis zor tətbiq edir, etirazçılar isə silahlandırılır\nTütün həm can alır, həm də pul sovurur


Astanada "Bir de hec zaman: Asarsilik, Holokost, Komboca, Xocali, Ruanda" adi fotosergi kecirilib - Azadliq Xeber\nAstanada “Bir de hec zaman: Asarsilik, Holokost, Komboca, Xocali, Ruanda” adi fotosergi kecirilib\nAstanada “Bir də heç zaman: Aşarşılık, Holokost, Komboca, Xocalı, Ruanda” adı fotosərgi keçirilib\n22 Fevral, 2018 15:12 xeber – Qazaxıstanın paytaxtı Astana şəhərində Xocalı faciəsinin 26-cı ildönümünə həsr olunan “Bir də heç zaman: Aşarşılık, Holokost, Komboca, Xocalı, Ruanda” adı fotosərgi təşkil olunub. Tədbirdə bəşəriyyət tarixində baş verən beş ən dəhşətli soyqırımı birlikdə anılıb, daha belə cinayətlərin təkrarlanmaması üçün həmrəylik nümayiş etdirilib, həmçinin həmin soyqırımıların əks olunduğu fotolar nümayiş etdirilib.\nBu barədə “Report”a Azərbaycanın Qazaxıstandakı səfirliyindən bildirilib.\nAzərbaycanın Qazaxıstandakı səfiri Rəşad Məmmədov heç kimin bu kimi hadisələrin yenidən təkrarlanmasından sığortalanmadığını və sərginin də başlıca məqsədinin sülhə çağrış olduğunu qeyd edib: “Bir sıra beynəlxalq və ictimai təşkilatların dəstəyi ilə tarixin və insanlığın üz qarası olan soyqırımıları birlikdə anmaqda əsas məqsədimiz sülhə çağırmaq, dünya ictimaiyyətini, cəmiyyəti bu kimi soyqırımılarla tanış etmək və nə zamansa yenidən belə cinayətlərin törədilməsinin qarşısını almağa çalışmaqdır. Beş dəhşətli soyqırımı hadisəsinin hər birinin ayrı-ayrılıqda fotosərgilərini təşkil etməklə onların formaca fərqli, mahiyyətcə eyni olduqlarını, bəşəriyyət əleyhinə nə dərəcədə ağır bir vandallıq aktı törədildiyini bir daha diqqətə çatdırmağa çalışdıq”.\nBeynəlxalq Türk Mədəniyyəti və İrsi Fondunun prezidenti Günay Əfəndiyeva\tBeynəlxalq Türk Mədəniyyəti və İrsi Fondunun prezidenti Günay Əfəndiyeva bildirib ki, bu tədbir dünyada qlobal problemlərdən birinə həsr olunub: “Kamboca, Ruanda, Xocalı və Holokost soyqırımıları, Aşarşılık insan yaddaşında qanlı iz buraxıb. Ermənistan Silahlı Qüvvələri tərəfindən törədilmiş Xocalı soyqırımı dünyada zorakılığı, qəddarlığı və qeyri-insanı cəza üsulları ilə bəşər tarixində vəhşilik aktıdır. Bu faciəvi hadisədən 26 il keçməsinə baxmayaraq, insanların qəlbində ağrılarla xatırlanır. Xocalı soyqırımı zamanı yüzlərlə müxtəlif yaşlı dinc sakin güllələndi, azyaşlı uşaq, qoca öldürüldü. Bütün bu hadisələrdən danışanda biz müxtəlif xalqları, dinlərindən asılı olmayaraq, bir anda yaxınlarını itirmiş, milyonlarla evlərindən sürgün olunmuşları yaddan çıxara bilmərik. Uşaqların ölüm faciəsi hər bir xalqın gələcəyinin faciəsidir. Müharibə və soyqırımı sivilizasiyanı tərk etməlidir. Bununla mübarizə hər birimizin borcudur. Bu hadisələrin nəticəsində insanlar məhv olur, min illərlə yaradılan mədəniyyət abidələri dağıdılır. Məhz belə günlərdə türkdilli xalqlar ümumi irsin qorunması üçün daha da sıx birləşməlidirlər. Biz zorakılığın, terrorun əleyhinəyik. Biz inanırıq ki, birlik və sülh yolu ilə vandalizmi və zorakılığı dəf edəcəyik”. Astana şəhərinin baş ravvini Şmuel Karnaux səfirliyin soyqırımıların xatırlanması, ədalətin bərpa olunması və sülhə çağırış təşəbbüsünü yüksək qiymətləndirib: “Belə faciələr hər birimiz üçün ağrılıdır. Nə etmək lazımdır ki, bir daha belə faciələr təkrarlanmasın? Onun üzərində düşünmək, yüzminlərlə, milyonlarla insanların qətlinə gətib çıxaran bu cür hadisələrin heç bir zaman baş verməməsinə çalışmaq lazımdır. Soyqırımılarda yaşananların, çox yaxın bir tarixdə reallaşan bütün dünyanın gözü önündə mülki əhalinin qətliama uğradılması faktlarının dünyanın hər yerində ictimaiyyətin diqqətinə gətirilməsi və bu cür cinayətlərin qarşısının alınması üçün vacib bir tədbirdir”.


Google artıq bölüşmək üçün QR kodu ilə Chrome Canary-də test edir Androidsis\nKanarya'da (və dinozavrla) mövcud olan bir qr kodu vasitəsilə Chrome-da paylaşma seçimi\nKeçən il Google, Chrome'da yeni bir paylaşma seçimini sınamağa başladı qr kodu vasitəsilə. O vaxt üçün düymə heç bir şey etmədiyi halda, bu gün Kanariyada mərkəzdə çox gözəl Google dinozavri ilə yaradılan kodu görə bilərsiniz.\nKanarya, Chrome'un bir çox xüsusiyyətlərinin sınaq sınaqlarının keçirildiyi versiyasıdır sonra son versiyaya çatırlar, çox güman ki, bu QR kod metodu ilə paylaşmağı bacaracağıq\nYəni nə deməkdir müvafiq «Chrome Bayrağı» aktivləşdirsək, Chrome bunun üçün çəkdiyiniz veb səhifəni paylaşmaq üçün istifadə edə biləcəyimiz bir QR kodu yaradacaqdır. Hər kəslə asanlıqla bölüşmək və onu kamera ilə taramaq və beləliklə birbaşa yaradılan URL-ə getmək üçün əla funksionallıq. Bu Chrome Bayrağı:\nchrome: // flags / # sharing-qr-code-generator\nHətta QR kodu pəncərəsində URL-i dəyişə bilərsiniz yeni səhifəyə keçmədən. Nə var ki, bu URL-in həddində 84 simvoldan ibarətdir. Bəli, QR-də yaradılan bu kodlar artıq tamamilə işləyir, belə ki, bu funksiyanı özündə birləşdirən Galaxy-dən eyni və ya taramaq üçün eyni Google Lens kimi ən sevdiyiniz QR kameradan istifadə edə bilərsiniz.\nBu anda çatışmayan şey bacarmaqdır qr kodunu yükləyə bilmək. Yəni onu birbaşa JPG şəkli kimi ixrac edə bilər və beləliklə onu istifadə etmək lazım olduğunu gördüyünüz hər şey üçün istifadə edə bilərsiniz. Hər halda onu almaq üçün hər zaman ekran görüntüsünü çəkə bilərsiniz.\nBütün bunlar 84.0.4116.2 versiyası Chrome Canary-dən yüklənən versiyadır Windows üçün. Hal-hazırda Android-də mövcud deyil, buna görə sevimli brauzerimiz üçün çox maraqlı bir xüsusiyyət üçün bir az səbir.\nMəqaləyə tam yol: Androidsis » Android tətbiqləri » Kanarya'da (və dinozavrla) mövcud olan bir qr kodu vasitəsilə Chrome-da paylaşma seçimi\nHonor 20E rəsmi: 6,21 "ekran və üçqat arxa kamera


Hikmət Hacıyev: "Azərbaycana qarşı qarayaxma kampaniyaları davam edir" - son xeberler\n"Təəssüflər olsun ki, ölkələrimizə qarşı qarayaxma, saxta xəbər kampaniyaları bu gün də davam etməkdədir".\n"Report"un xəbərinə görə, bunu Azərbaycan Prezidentinin köməkçisi - Prezident Administrasiyasının Xarici siyasət məsələləri şöbəsinin müdiri Hikmət Hacıyev Türk Dövlətləri Təşkilatının (TDT) media və informasiya üzrə məsul nazirlərinin və yüksək vəzifəli rəsmilərinin İstanbulda keçirilən 4-cü toplantısında deyib.\nOnun sözlərinə görə, Azərbaycan müstəqilliyinin ilk illərindən bu hücumlara məruz qalıb: "Xüsusilə 44 günlük İkinci Qarabağ müharibəsində psixoloji müharibənin bütün elementləri ilə üz-üzə gəldik. Diplomatlarımızın, siyasətçilərimizin bir cəbhədə çalışdığı kimi, Azərbaycan və Türkiyə mediasının da birgə çalışması nəticəsində haqq-ədaləti dünyaya çatdırmış olduq".\nSiyasət Baxılıb: 392 Tarix: 14 may 2022\nRegional sülh hansı halda yarana bilər? - Ekspertdən CAVAB\nXəbər verdiyimiz kimi, dünən "Şuşa Bəyannaməsi və Azərbaycan-Türkiyə diplomatik münasibətlərinin 30-cu ildönümü" adlı konfrans keçirilib. -ın məlumatına görə, Beynəlxalq Münasibətlərin Təhlili Mərkəzinin şöbə müdiri Cavid Vəliyev konfransda müzakirə olunacaq mövzular barədə ekspertlərə sualla\nBu gün Azərbaycan Prezidenti İlham Əliyev və Türkiyə Prezidenti Rəcəb Tayyib Ərdoğan arasında görüş keçiriləcək. "Qafqazinfo" xəbər verir ki, bu barədə məlumatı Türkiyə Prezident Administrasiyası yayıb. Görüşün Bakı vaxtı ilə saat 17:30-da Türkiyənin Rizə şəhərində keçiriləcəyi gözlənilir\n"Şuşa Bəyannaməsi bu istiqamətdə atılan ən önəmli addımlardandır" - FOTO\nBakıda "Şuşa Bəyannaməsi və Azərbaycan-Türkiyə diplomatik münasibətlərinin 30-cu ildönümü" adlı konfrans keçirilib. -ın məlumatına görə, konfrans Beynəlxalq Münasibətlərin Təhlili Mərkəzinin (BMTM) təşkilatçılığı ilə baş tutub. Açılışda ilk öncə BMTM-nin İdarə Heyətinin sədri Fərid Şəfiye\nSəhiyyə və tibbi sığorta sahəsində idarəetmənin təkmilləşdirilməsi ilə bağlı bir sıra tədbirlər və Azərbaycan Respublikası Prezidentinin "Azərbaycan Respublikasının Səhiyyə Nazirliyi haqqında Əsasnamənin, nazirliyin strukturunun təsdiq edilməsi və aparatının işçilərinin say həddinin müəyyən edilməs\n0.175 | a: 0


Aman Allah, onlar nə qədərdir? – Xural qəzeti\nAzərbaycan Daxili İşlər Nazirliyi İnsan Alverinə Qarşı Mübarizə Baş İdarəsi priton təşkil edərək insan alveri (trafikinq) ilə məşğul olan qadının barəsində axtarış elan edib.\nQurumun məlumatında deyilir ki, Sumqayıt sakini Günay Rasim qızı Seyfullayeva (1986-cı ildə anadan olub) CM-in “insan alveri” maddəsilə ittiham olunur. Onun barəsində axtarış tədbirləri həyata keçirilir.\nPolis Bakı sakini Əmani Əhmədovanı (1975-ci ildə anadan olub) analoji ittiham ilə 9 il axtarıb və bu ilin aprelində saxlayıb. 2007-2009-cu illərdə o, azərbaycanlı qızları Dubaya otel və bordellərə apararaq fahişəliyə cəlb edirmiş. O zaman şikayətlərin əsasında ona qarşı cinayət işi qaldırılmışdı. Onun işinin spesifikasını (qadınları cəlbetmə, müşayiət etmə və təyinat yerinə göndərmə) nəzərə alaraq bu müddətdə hüquq-mühafizə orqanlarından necə gizləndiyi müəmmalı qalır. Bu yaxınlarda Nərimanov Rayon Məhkəməsi onun işində yaranmış əlavə durumla əlaqədar həbs müddətinin daha 2 ay uzadılması barədə qərar qəbul edib.\nİyulun sonlarında Türkiyədən Bakıya 14 azərbaycanlı qadın deportasiya edilib. Qars Şəhər Polis İdarəsinin Əxlaq Bürosu Karadağ məhəlləsindəki gecə klublarının birində əməliyyat keçirib. Yerli KİV-in məlumatına görə, əməliyyat zamanı iş üçün icazəsi olmayan 31 qadın saxlanılıb. Onların arasında 14 nəfər Azərbaycan vətəndaşı, 4-Rusiya, 2 – Gürcüstan, 7 – Ermənistan, 3 – Özbəkistan və 1-Moldova olub. Protokollar tərtib edildikdən sonra qadınlar ölkədən deportasiya olunublar.\nBu arada Bakı Ağır Cinayətlər Məhkəməsində 35 yaşlı Rühəngiz Rəsulovanın işi üzrə proses davam edir. O, Türkiyənin Suriya ilə sərhəddə yerləşən Şanlıurfa şəhərindəki gizli əxlaqsızlıq yuvalarında qadınların seksual istismarına bağlılıqda ittitham olunur. Kriminal biznesin qurbanları Xatirə Abdullayeva, Nərgiz İmanova və Aliyə İbadova öz ifadələrində “mama Roza”nın toruna necə düşdüklərini anladıblar.\nPolis məlumatlarında və informasiya saytlarında Bakıda gizli fahişəxanalarda “canlı mal” alverinə dair onlarla fakt tapmaq olar.\nAncaq Bakıdakı əxlaqsızlıq yuvaları, gecə klubları da qızları bizim regionlardan cəlb edir. Bu da insan alveridir, ancaq digər miqyasda.\nAzərbaycan Hüquq-Müdafiə Mərkəzinin direktoru Eldar Zeynalov bildirib ki, sosial problemlər, işsizlik, aşağı əməkhaqqı trafikinqin artmasına səbəb olur.\n“Bu, sözsüz ki, mütəşəkkil cinayət növüdür. Burada təkbaşına biznes qura bilməzsən. Bütöv bir zəncir fəaliyyət göstərir: “Canlı mal”ı cəlb edənlər, onu yerində qəbul edənlər, işəgötürənlər və s. Əgər bir şəxs daim məlum istiqamətə gedib-geri qayıtmaqla aeroportun sərhəd məntəqəsində “görünürsə” bu, onun barəsində müəyyən fikir yaradır, diqqəti bu fiqur, onun fəaliyyəti cəlb edir. Ancaq nədənsə o, hüquq-mühafizə orqanlarının diqqət mərkəzinə düşmür. Bəlkə kimlərsə qadınları Dubaya, İstanbula əxlaqsızlıq yuvalarına göndərən sutenyorlara “havadarlıq edir?”, – E.Zeynalov sual edir.(turan.az)


- Hər məqamda. Biz onunla 17 il eyni teatrda çalışmışıq. Az vaxt deyildi. Elə bilirdik ki, həmişə belə davam edəcək, hər zaman bərabər olacağıq. Belə bir deyim var: “Insan bilsə ki, yıxılacaq, altına döşək salardı”. Ümumiyyətlə, biz naşükur bəndələrik, əlimizdə olanın dəyərini zamanında bilmirik. İtirəndən sonra dəyər veririk. Nə qədər ki xoşbəxtik, bu xoşbəxtliyin həmişə davam edəcəyini, heç vaxt bitməyəcəyini düşünürük. Amma bir gün o xoşbəxtliyi itirəndə, itkinin ağırlığını anlayırıq. Mən də Hüseynağanı itirəndən sonra daha çox sevməyə başladım. Onu yalnız həyat yoldaşı kimi sevmirdim, eyni zamanda teatrın rəhbəri, rejissor, peşəkar bir insan və ən əsası şəxsiyyət kimi sevirdim.


Əməkdaşlarımız elmi ezamiyyətdən qayıdıblar\nAMEA Məhəmməd Füzuli adına Əlyazmalar İnstitutunun 4 əməkdaşı Elvin Hüseynli, Şəlalə Hümmətli, Səadət Nəsirova və Briliant Hacıyeva bu ilin mart ayının 4-dən 17-dək Türkiyə Cümhuriyyətinin Konya şəhərində elmi ezamiyyətdə olmuşlar. Türkiyə Cümhuriyyəti Başbakanlıq Türk Birliyi və Kalkınma İdarəsi (TİKA) tərəfindən təşkil olunmuş bu ezamiyyət müddətində Konya Bölgə Yazma Əsərlər Müdirliyində iki həftəlik dərs cədvəli əsasında “Dijitalleştirme ve Arşivleme” ile “Klassik və Dijital Kataloq Kullanımı” üzrə kurs keçən əməkdaşlarımız sonunda kursu müvəffəqiyyətlə bitirərək mütəxəssislik sertifikatı almışlar.\nKonya Bölgə Yazma Əsərlər müdirliyi ilə AMEA M.Füzuli adına Əlyazmalar İnstitutu arasında təməli hələ 2007-ci ildən qoyulan bu əməkdaşlıqda əsas məqsəd “bir millət-iki dövlət” olan Azərbaycanla Türkiyənin mövcud elmi; mədəni əlaqələrinin daha da gücləndirilməsi və mədəni irsin qorunmasıdır.\nKurs boyu Türkiyə Kültür Bakanlığının qayğısı ilə əhatə olunan əməkdaşlarımızın fəaliyyəti ilə Konya Məram Kaymakamlığı və Məram Bələdiyyəsi də maraqlanmış, onları hörmətlə qəbul etmişlər.\nKursun sonunda Konya Bölgə Yazma Əsərlər Müdirliyində təşkil edilən, Kütləvi İnformasiya vasitələrindən-televiziya kanallarından və müxtəlif qəzetlərdən jurnalistlərin də iştirak etdiyi təntənəli mərasimdə əməkdaşlarımıza sertifikatlar və müxtəlif xatirə hədiyyələri təqdim edilmişdir. Bu hədiyyələr içərisində ən dəyərlisi isə yəqin ki, müqəddəs türbəsi vəlilər şəhəri Konyada ziyarət edilən Mövlana Cəlaləddin Ruminin “Məsnəvi”sinin yeni üçcildliyidir.\nAzərbaycanlı əməkdaşların elmi ezamiyyət müddətindəki fəaliyyəti ixtisaslaşma kursunun məqsəd və nəticələri Türkiyə Kütləvi İnformasiya vasitələri (KonTV, ÜnTV, SunTV telekanalları, “Yeni Konya”, “Yeni Meram”, “Merhaba”, “Hakimiyyət”, “Egemen”, “Konya postası”, “Anadolu Manşet”, “Memleket” və b. qəzetlər) tərəfindən işıqlandırılmışdır.


İmişli rayonunun Mürsəlli kəndində yaşayan M.Mirzəyev AzadlıqRadiosuna müsahibəsində bu məktubun həqiqiliyini təsdiqləyib: «Mən səsvermənin nəticələrinə dair protokolu imzalamamışam. Ona görə ki, sənədə namizədlərin topladıqları səsləri düz yazmamışdılar. Seçkidən bir neçə gün sonra eşitdim ki, protokola mənim əvəzimdən imza atılıb. Buna görə MSK-ya və dairə seçki komissiyasına (DSK) rəsmi qaydada müraciət etdim».\n«Dairə komissiyası əvvəl buna əhəmiyyət verməmişdi. Amma MSK araşdırma aparanda üstümə xeyli minnətçi göndərdi. Komissiya sədri, ağsaqqallar, seyidlər... Fikrimdən dönməyəcəyimi bildirdim. Şirnikləndirici təklif olunanda qapımdan qovdum».\n79 saylı İmişli seçki dairəsindən qeydə alınan namizəd İlqar Hüseynli də M.Mirzəyevin addımını təqdir edir: «Əslində, o məntəqənin qalibi mən olmuşam. Nəticələr saxtalaşdırılıb. Üstəlik, komissiya üzvü adından da saxta imza edilib. Mübarizin bu addımı bir ifşadır...».\n79 saylı İmişli seçki dairəsindən Razi Nurullayev lider namizəd elan edilib. Qeydə alınmış bir neçə namizədin şikayəti əsasında MSK bu dairənin 5 məntəqəsinin nəticələrini ləğv edib. Onlardan biri də haqqında bəhs edilən 21-ci məntəqədir. Amma bütün bunlar dairə üzrə yekun nəticəyə təsir etməyib. Şikayətçi namizədlər - İlqar Hüseynli və Murad Fərzəliyev digər bir neçə məntəqədə də oxşar pozuntuya yol verildiyini iddia edirlər. Bu iddialara yaxın vaxtlarda Bakı Apellyasiya Məhkəməsində baxılmalıdır.


Rövşən Yerfi- "Yaz yağışı" (2) » Qadin.Net ~ İlk milli qadın portalı... Azərbaycan xanımlarına...\n- Xoş gəlmìsən, - Seyfì şəhərdə olurdu, - necəsən?\n- Var, amma deməyə çəkìnìrəm, qorxuram mənì peşman edəsən, - Seyfì həyəcanlanmışdı. O həyəcan yavaş-yavaş Seyfìnìn gözlərìndən, özündən ìxtìyarsız Zərìfənìn də ürəyìnə dolurdu:\nZərìfə Seyfìnìn nəyə ìşarə etdìyìnì anlayanda həyasından qızardı, başını aşağı salıb heç nə demədì. Dolu qablarını götürüb uzaqlaşdı.\nSeyfì üç-dörd ìl əvvəl ona sevdìyìnì desəydì, doyunca gülərdì. Lakìn, ìndì daha gülməlì deyìldì. Bu məsələnìn üzə çıxması hamı üçün gözlənìlməz olacaqdı. Əvvəl ağlına sığışdıra bìlmədì, ìstədì yenə tərəddüd etsìn, razı olmasın. Günlərlə götür-qoy etdì. Yaşı otuza yaxınlaşandan sonra özündən böyük, ya da həmyaşıd oğlanı haradan tapacaqdı. Necə deyərlər, qatar çoxdan ötmüşdü. Son illər onun sayaq qızlardan yaşlı xaricilərə - türkiyəliyə, iranlıya gedənlər çoxalmışdı. Ona gərək deyildi kiminsə ikinci, ücüncü arvadı olsun. Belə çıxır ki, ya dula getməlìdì, ya da kìçìyə. Kìçìk olsun da, - ürəyìndə öz-özünə bəraət verìrdì, - təkì ürəyìmìz bìr vursun, buna da şükür, qìsmətdən qaçmaq olmaz…\nSeyfi onu doğrudanmı sevirdi, yoxsa evdə qız qarımaması üçün alırdı… Hələ ki, ayırd edə bilməmişdi.\nHəyətdəkì “Vağzalı” dayanmaq bìlmìrdì. Otaqda hamı sevìnc qarışıq həyəcanlıydı. Qızlar hərəkətlə Zərìfənìn son bər-bəzəyìnì düzəldìr, ona karıxmağa ìmkan vermìrdìlər.\nYenə qapı açıldı. Gələn anası ìdì, gözlərì dolmuşdu. Qucaqlayıb öpdü. Qızlardan kìmsə haray elədì:\n- Gəlìrlər, gəlìrlər aparmağa...\n- Bəsdìr bu qədər ìncìtdìnìz, verìn gəlìnìmìzì aparaq, - söylədì.\n- Hə, nə dayanmısan, - ağsaqqal gülə-gülə Seyfìyə tərəf döndü, - yapış qolundan.\nGəlìn köçünə qoşulan səs-küylü maşın karvanı qonşu məhəlləyə tərəf yönəldì...\nÖmrün yaddan çıxmayan dəqìqələrì ìdì: maşınların sìqnalları, deyìb-gülmək, çal-çağır... Zərìfə tamamìlə ona əmìn ìdì kì, həyatda bìr dəfə baş verən bu xoşbəxt anları, sözlə ìfadə edə bìlmədìyì duyğuları, keçìrdìyì hìsslərì ömrünün son anınadək unuda bìlməyəcək və ... bìr daha təkrarlanmayacaq.\n“Vağzalı” da hamının ürəyìnì oynatmışdı. Sevìncdənmì, yoxsa evlərìndən, subaylığından ayrılmağındanmı özündən xəbərsìz gözlərìndən ìp-ìstì yaş gəlìrdì. Yaz yağışı kìmì...\nÜrəyì tam arxayın ìdì. Ömrünün yìyəsì qoluna gìrmìşdì. Hara aparsaydı gedəcəkdì, dünyanın lap axırınadək...\n17 dekabr 2015 18:09\nAllah bütün subaylara öz ürəyincə olan xeyirli qismət yazsın\n10 dekabr 2015 19:14\nZərifənin qismətində, Seyfiylə ailə həyatı qurmaq var imiş.\n10 dekabr 2015 00:11


Bakıda Formula-1 yarışması (arxiv fotosu)\n«Formula-1» Avropa Qran-prisinin rəsmi elçisi Gülhüseyn Abdullayev Bakı Şəhər Halqasını sınaqdan keçirib.\nAZƏRTAC xəbər verir ki, mayın 29-da 19 yaşlı «Formula-3» pilotu Gülhüseyn Abdullayev GP3 seriyasına aid yarış avtomobilində Bakı Şəhər Halqasında yüksək sürətlə 4 dövrə vurub. Sınaq yürüşünə «Azadlıq» meydanında start verilib və yürüş eyni yerdə başa çatıb.\nG. Abdullayev jurnalistlərə bildirib ki, Bakı Şəhər Halqası yavaş və sürətli döngələrin kombinasiyasından ibarətdir, digər şəhər traslarından genişliyi ilə fərqlənir.\n«Bolidlərin bütün döngələrdən rahat və qəzasız çıxması üçün yetərincə genişlik var. Ancaq yarış zamanı qarşıda bolidlər olacaq və həmin hissəni keçmək çətin olacaq. Təkcə döngələrə görə deyil, ümumiyyətlə tras digər şəhər treklərindən geri qalmır. Hətta onlardan daha da yaxşıdır», - G. Abdullayev vurğulayıb.\nO, «Euro Formula»nın Avropada ən nüfuzlu «Formula-3» yarışı olduğunu qeyd edərək bu turnirdə İspaniyanın «Kampos» komandasının heyətində çıxış etdiyini bildirib. Onun sözlərinə görə, 7 mərhələlik yarışın artıq ikisi başa çatıb. Növbəti yarış gələn həftə Fransada təşkil olunacaq.


Çeçenistanda qiyam: Qroznı Kiyev və Vaşinqton barmağını “tapdı”\n2 İyun 2015 17:37\nÇeçenistan Respublikasında polislərin hicablı qızları və bir məktəbli oğlanı döyməsi insanları ayağa qaldırıb.\nPublika.az “Kavkazskiy uzel” saytına istinadən xəbər verir ki, Açxoy-Martanovski rayonunun Zakan-Yurd kəndində baş vermiş hadisə ciddi etirazla qarşılanıb.\nKənd sakinləri və polis arasında ciddi qarşıdurmanın baş verdiyi bildirilir. Məlumata görə, gərginlik polislərin dünən kənd məktəbinin qarşısında 3 hicablı qızı döyməsi ilə başlanıb. Qızların yaşıdları onları qorumağa çalışıb və bundan sonra polislə əlbəyaxa dava başlayıb. Daha sonra isə onlarla gənc yerli polis bölməsini mühasirəyə alaraq hadisənin iştirakçılarının azad olunmasını tələb ediblər.\n“Bəzi uşaqlar polisə qışqırırdılar ki, binadan çölə çıxsınlar və təkbətək dalaşsınlar, amma heç kəs çıxmadı. Sadəcə bir-birilərini söyürdülər. Cavan adamlar polis bölməsinin qapısına yaxınlaşmağa çalışdı, amma polislər avtomatlardan xəbərdarlıq atəşi açmağa başladılar”, - Musa adlı kənd sakini deyib.\nBundan daha əvvəl isə - mayın 27-də polislər 16 yaşlı məktəbli Adlan Astamirovu döyüblər. Məktəblinin burnu və çənəsi sındırılıb. Onun anası Çeçenistan prezidenti Ramzan Kadırova hadisənin araşdırılması və günahkarların cəzalandırılması ilə bağlı xahiş edib.\nSözügedən hadisələrdən sonra kəndə respublika və yerli hüquq-mühafizə orqanlarının rəhbərliyi gəlib. Respublika rəhbərliyi polis və kənd əhalisi arasında baş verən münaqişəyə görə ABŞ və Ukrayna xüsusi xidmət orqanlarını ittiham edirlər. Kənd sakinlərinin özləri isə polislərin özbaşınalığından şikayətlənirlər.\nPolislərlə münaqişədə iştirak edənlərin qohumları onların cinayət təqibinə məruz qalacağından ehtiyat edirlər.\nMusanın sözlərinə görə, kənddə vəziyyət gərgindir və insanlar polislərin özbaşınalığından narazıdır.\nRespublikanın qeyri-hökumət təşkilatlarından birinin rəhbəri “Kavkazskiy uzel” saytına bildirib ki, Zakan-Yurd kəndində baş verən hadisələr Çeçenistanın digər yaşayış məntəqələrində gənclərin etiraz çıxışlarına təkan verə bilər.\n“Polisin özbaşınalığı hamını özündən çıxarıb. Əhalinin üzərinə yüklənilən qorxu və çarəsizlik atmosferi daha əvvəlki kimi nəticələr vermir”, - saytın həmsöhbəti söyləyib.\nQeyd edək ki, Rusiyada təhsil müəssisələrində hicabdan istifadə qanunla qadağandır. Amma Ramzan Kadırov bildirib ki, onun respublikasında heç kim qadınlara hicab geyməyi qadağan etmir, amma heç kəsə üzlərini gizlədərək vəhhabilərə oxşamağa da icazə verilməyəcək.


Satılır 14.06 sot torpaq Ləhic Bağları\nElanın kodu: 683129\nBaxış sayı: 1148 Elanın tarixi: 10.03.2021\nTƏCİLİ KUPÇALI TORPAQ SATIRAM !! Sabunçu rayonu Maştağa qəsəbəsi Ləhic bağları ərazisində yerləşən 14.06 sot torpaqdır. Qaz, su, işıq xəttləri torpağın yanından keçir. Torpaq hündür ərazidə yerləşdiyi üçün dənizə əla panorması var. Asfalt yoldan 100 metr aralıdadır. Sənədi Kupçadır. 1 sotu 2 000 AZN.\nÜnvan: Maştağa qəsəbəsi Ləhic bağları\nBakı ş. Xəzər r. Türkan qəsəbəsində köhnə bağların ərazisində 6 sot tam kupçalı (çıxariş . həmən ərazidə bu növ sənədlə tam özəlləşmiş torpaq saynandı demək olar ki yoxdur nümünə əlavə edəcəm) torpaq. Yerləşmə 5 ci döng...\nTorpaq-obyekt satılır. Obyektin kommunal infrastrukturu (işıq, su təchizatı) qaydasındadır. Torpağın kadastrı və çıxarışı var. Sahə sahibkarlıq üçün məqsədəuyğundur (otel, ofis mərkəzi, tibb mərkəzi, restoran və s.)....\nTəcili Satılır !! Abşeron rayonu Atyalı qəsəbəsində 5.5 sot torpaqdır. Qaz,su, işıq xəttləri var. İçərisində həmçinin yarıtikili ev də mövcuddur. Sənədi Kupçadır. Qiyməti 27 000 AZN.\nSalyan şəhərində 85 sotluq torpağ sahəsi təcili satılır. Qiymət dəyərindən çox aşağıdır. 4 tərəf hasara alınıb qaz, su, işığ yaxınından keçir. Təyinatı qeyri- yaşayış sahibkarlığ üçün nəzərdə tutulub. Həyətində 521 m² ti...\nMastaga qesebesinde,qaya ustu adlanan erazide,Karvan restoranindan yuxari hissede,marketin arxasinda.4 sotdu.Qaz,su,isiq+sirin su xetti duz qapisinda yerlesir.Sened:Belediyye.Qiymet 25000 azn\nTürkanda Sərhəd qoşunlarının arxasında Akademiyanın bağları ərazisində 5 sot torpaq satıram.


(Vikipediya:NM səhifəsindən istiqamətləndirilmişdir)\nVikipediyadakı bütün ensiklopedik məzmun neytral mövqedən (NM) yazılmalıdır. Bu etibarlı mənbələr tərəfindən bir mövzu ilə bağlı dərc edilmiş bütün fikirləri ədalətli, qərəzsiz yazmaq deməkdir.\nNM, Vikipediyanın və digər Vikimediya layihələrinin əsas prinsipidir. Eyni zamanda Vikipediyanın üç əsas məzmun siyasətindən biridir; digər ikisi "Yoxlanılabilərlik" və "Orijinal tədqiqata yer verilmir" siyasətləridir. Bu siyasətlər Vikipediya məqalələrində məqbul olan material növünü və keyfiyyətini birlikdə müəyyənləşdirir. Bir-birilərilə əlaqəli olduqları üçün bir-birlərindən ayrı təfsir edilməməlidirlər. Redaktorların hər üçü ilə tanış olmaları tövsiyə olunur.\nBu qayda müzakirə edilə bilməz və əsas götürdüyü prinsiplər digər qayda və ya siyasətlərlə və ya konsensus ilə əvəz edilə bilməz.\n1 Neytral mövqe nədir?\n2 Neytrallığı təmin etmək\n2.2 Məqalə strukturu\n2.3 Lazımi və lazımsız çəki\nNeytral mövqe nədir?Redaktə\nNeytral mövqe, müxtəlif etibarlı mənbələri diqqətlə və tənqidi şəkildə təhlil etmək və daha sonra oxucuya bu məlumatları ədalətli və qərəzsiz şəkildə çatdırmağa çalışmaq deməkdir. Vikipediya mübahisələri təsvir edir, ancaq bunlara qarışmır. Redaktorlar, təbii olaraq öz mövqelərinə sahib olsalar da, tam məlumat vermək üçün səy göstərməli və müəyyən tərəfi digər tərəfdən üstün tutmamalıdırlar. Beləliklə, neytral baxış müəyyən baxışların istisna edilməsi demək deyil. Ensiklopediya üçün uyğun olan bitərəflik səviyyəsinə çatmaq üçün aşağıdakı prinsiplərə əməl edin:\nFikirləri fakt olaraq bildirməkdən çəkinin. Ümumiyyətlə, məqalələrdə mövzular haqqında söylənən əhəmiyyətli fikirlər haqqında məlumat onsuz da olacaq. Ancaq bu fikirlər Vikipediyada ifadə edilməməlidir. Daha doğrusu, bunlar mətndə müəyyən mənbələrə aid edilməli və ya əsaslandırıldıqda, geniş yayılmış fikirlər kimi təsvir olunmalıdır. Məsələn, bir məqalədə "soyqırım vəhşilikdir" yazılmamalıdır. Ancaq "Bu soyqırım filankəs tərəfindən vəhşilik adlandırılmışdır" yazıla bilər.\nMübahisəli iddiaları fakt kimi göstərməkdən çəkinin. Fərqli etibarlı mənbələr bir məsələ ilə bağlı bir-birinə zidd iddialar irəli sürərlərsə, bu iddialara həqiqət kimi yox fikir kimi baxın və onları birbaşa açıqlama kimi təqdim etməyin.\nFaktları fikir kimi bildirməkdən çəkinin. Etibarlı mənbələr tərəfindən verilən mübahisəsiz faktiki iddialar normal olaraq birbaşa Vikipediyada ifadə olunmalıdır.\nMühakiməsiz dilə üstünlük verin. Neytral mövqe onun mövzusuna (ya da etibarlı mənbələrin mövzu ilə bağlı dediklərinə) nə simpatiya edir, nə də onu aşağılayır. Rəyləri və ziddiyyətli fikirləri qərəzsiz bir tonda təqdim edin. Redaktə etməyin. Müəyyən bir nöqteyi-nəzərdən qərəz aşkar edildikdə məqalənin redaktə edilməsi lazımdır.\nMüxalif fikirlərin nisbi qabarıqlığını göstərin. Bir mövzuya dair müxtəlif fikirlərin verilməsi, bu fikirlərə nisbi dəstək səviyyələrini kifayət qədər əks etdirməsini və yanlış paritet təəssürat yaratmamasını və ya müəyyən bir görüşə həddindən artıq ağırlıq verilməməsini təmin edin.\nNeytrallığı təmin etməkRedaktə\nÜmumiyyətlə, mənbəsi olan məlumatları yalnız qərəzli göründüyünə görə silməyin. Bunun əvəzinə, daha neytral bir ton əldə etmək üçün cümləni və ya həmin bölməni yenidən yazmağa çalışın. Qərəzli məlumatlar ümumiyyətlə daha neytral bir perspektiv yaratmaq üçün digər mənbələrə istinad edilən materiallarla balanslaşdırıla bilər, buna görə də bu cür problemlər mümkün olduqda normal redaktə prosesi ilə həll olunmalıdır. Materialı yalnız mətnin səhv yazıldığına və yenidən yazılaraq balanslaşdırıla bilməyəcəyinizə inandığınızda silin. Aşağıdakı bölmələrdə ümumi problemlər barədə xüsusi təlimatlar verilir.\nBəzi hallarda, bir mövzu üçün istifadə olunan ad qərəzli görünə bilər. Ümumiyyətlə neytral şərtlər üstünlük təşkil etsə də, bu, aydınlığa qarşı balanslaşdırılmalıdır. Bir ad etibarlı mənbələrdə (xüsusən azərbaycan dilində yazılanlarda) geniş istifadə olunursa və bu səbəbdən oxucular tərəfindən daha çox tanınması ehtimalı varsa, bəziləri qərəzli hesab edə bilsə də, istifadə edilə bilər.\nMəsələn, geniş istifadə olunan "Boston soyqırımı", "Çaydan günbəzi skandalı" və "Qarındeşən Cek" adları mühakimə edən ad kimi görünsə də, söz mövzusu mövzulara istinad edilməsinin qanuni yollarıdır. Bir mövzu üçün istifadə ediləcək ən yaxşı ad, qeyd olunduğu kontekstdən asılı ola bilər; alternativ adlardan və onların istifadəsi ilə bağlı mübahisələrdən bəhs etmək məqsədəuyğun ola bilər, xüsusən də müzakirə olunan mövzu müzakirə olunan əsas mövzu olduqda.\nBu tövsiyə xüsusilə məqalə adlarına aiddir. Birdən çox söz ümumi istifadədə olmasına baxmayaraq, məqalə adı qaydasına uyğun olaraq məqalənin adı olaraq tək bir ad seçilməlidir. Alternativ adları özündə birləşdirən məqalə başlıqları tövsiyə edilmir. Məsələn, "Derry / Londonderry", "Alüminium / Alüminum" və ya "Düz Dünya (Dəyirmi Dünya)" istifadə edilməməlidir. Bunun əvəzinə, məqalənin özündə alternativ adlar verilməli və uyğun olaraq istiqamətləndirmələr yaradılmalıdır.\nBəzi məqalə adları ad olmaqdansa təsvir xarakterlidir. Təsviri başlıqlar neytral şəkildə ifadə olunmalıdır ki, bir mövzuya və ya əleyhinə bir baxış bucağı göstərməsin və ya məqalənin məzmunu məsələnin müəyyən bir tərəfindəki baxışlarla məhdudlaşmasın (məsələn, "X haqqında tənqidlər" başlıqlı yazı "X haqqında ictimai baxışlar" adlandırıla bilər). Neytral başlıqlar bir çox baxışı və məsuliyyətli məqalə yazmağı təşviq edir.\nBir məqalənin daxili quruluşu, bitərəfliyi qorumaq və lazımsız çəki kimi problemlərdən qaçınmaq üçün əlavə diqqət tələb edə bilər. Xüsusi məqalə strukturları, bir qayda olaraq qadağan olunmasa da, ümumi olaraq bitərəf olmasına diqqət yetirilməlidir.\nMətnin və ya digər məzmunun fərqli bölmələrə və ya alt hissələrə ayrılması, yalnız məzmunun özünü göstərən baxış bucağına əsaslanaraq, tərəfdarları və əleyhdarları arasında irəli-geri dialoq kimi qeyri-klopedik bir quruluşla nəticələnə bilər. Eyni zamanda əsas mətndəki təfərrüatların "həqiqi" və "mübahisəsiz" göründüyü, digər ayrı materialların isə "mübahisəli" sayıldığı və bu səbəbdən yalan olması ehtimalı ilə açıq bir iyerarxiya yarada bilər. Mübahisələri bir-birinə məhəl qoymayan və ya onlarla mübarizə aparan hissələrə ayırmaqdansa, povestin içinə qataraq daha neytral bir mətn əldə etməyə çalışın.\nLazımi və lazımsız çəkiRedaktə\nBitərəflik məqalələrin və səhifələrin etibarlı mənbələr tərəfindən dərc edilmiş, etibarlı mənbələrdə hər bir baxış bucağının önəmli nisbətində etibarlı mənbələr tərəfindən dərc edilmiş bütün əhəmiyyətli nöqteyi-nəzərləri kifayət qədər təmsil etməsini tələb edir. Lazımi qədər çəki vermək və lazımsız çəki verməkdən çəkinmək o deməkdir ki, məqalələrdə azlığın fikirlərinə daha geniş yayılmış və dəstəklənən fikirlər qədər yer verilməsin.\nÜmumiyyətlə, çox kiçik azlığın fikirləri məqalələrə daxil edilməməlidir ("Həmçinin bax" hissəsində o fikirlər haqqındakı məqalələrə keçid verilməsi istisna olmaqla). Məsələn, Yer kürəsi haqqındakı məqalədə Yerin düz olmağı haqqındakı konsepsiyalar, seçilən (amma çox kiçik) azlığın görünüşünü olmasına baxmayaraq, məqalədə birbaşa qeyd edilməyib; bunu etmək lazımsız çəkiyə səbəb olardı.\nMənbə — "https://az.wikipedia.org/w/index.php?title=Vikipediya:Neytral_mövqe&oldid=6168167"\nLast edited on 7 oktyabr 2021, at 03:05\nBu səhifə sonuncu dəfə 7 oktyabr 2021 03:05 tarixində redaktə edilib.


ASGA sədri: “Bəlkə biz yeni bir mexanizm işləyib hazırlamalıyıq?” – Yenicag.Az\nAna Səhifə 3-cü-sektor ASGA sədri: “Bəlkə biz yeni bir mexanizm işləyib hazırlamalıyıq?”\nYeni Çağ Media Qrupu – Oktyabr 09, 2018 - 16:19\n8-10 Oktyabr 2018-ci il tarixində Avstriyanın paytaxtı Vyana şəhərində ATƏT-in mənzil qərargahında “ATƏT regionunda insan haqlarının təbliği, birgə yaşayış və təhlükəsizlik məsələləri” mövzusunda ikinci dərəcəli\nTədbirdə iştirak edən Azərbaycan-Slavyan Gəncləri Assosiasiyasının sədri, internet media ekspert Səbuhi Abbasov insan haqlarının təbliğində yeni mexanizmlərin hazırlanmasına ehtiyac duyulduğunu qeyd edib: “Məndən öncə çıxış edən natiqlərin fikirlərinə, yanaşmalarına diqqətlə qulaq asdım. Olduqca vacib məqamlara toxunuldu, bir çox mühüm təkliflər verildi. Bunlar hamsı gözəldir və növbəti mərhələ üçün zəruridir. Ancaq gəlin biz bir məqam üzərində dayanaq. Bugün biz insan haqlarının təbliği, birgə yaşayış və təhlükəsizlik məsələləri ilə bağlı hansı işlək mexanizmləri tətbiq edə bilmişik? Bugün dünyanın dörd bir tərəfində sırf siyasi və iqtisadi maraqlar naminə milyonlarla insanın haqları tapdalanır.\nSon 10 ildə “təhlükəsiz dünya” konsepsiyası adı altında böyük güclər öz şəxsi maraqlarına xidmət edən hərbi əməliyyatlar reallaşdırırlar. Bütün bu proseslərin fonunda təhlükəzis birgəyaşayış modelini necə tətbiq etmək olar? Biz bir çox hallarda tarixə nəzər salmırıq və yaxud tarixdə baş verən olaylardan nəticə çıxarmırıq.\nBiz tarixi səhvləri yenidən təhlil etməklə növbəti faciələrdən sığortalana bilərik. Prosesin ən təhlükəli tərəfi isə İKT inkişafı səbəbindən yaranan elementlərlə bağlıdır. Bugün sosial şəbəkələr dünyada baş verən proseslərə birbaşa təsir edir. İnsan haqlarının pozulması, təhlükəsizlik məsələləri sosial şəbəkələrdə hər gün azı milyon dəfə pozulur. İKT inkişafı mütləqdir, dəstəklənməlidir, amma prosesin təhlükəsizliklə bağlı olan tərəfi mütləq ciddi nəzarətə götürülməldir. Bəlkə biz yeni bir mexanizm işləyib hazırlamalıyıq, bəlkə vətəndaş cəmiyyətini bu prosesə fərqli qapıdan salmalıyıq? ”.\nMəlumat üçün qeyd edək ki, 10-21 Sentyabr tarixində Varşava şəhərində baş tutmuş ATƏT Sammitinin nəticələrinin müzakirəsinə həsr olunmuş bu toplantıda ATƏT üzvü olan 57 ölkənin nümayəndələri – səfirlər, diplomatlar, beynəlxalq təşkilatların rəhbərləri, habelə hüquq müdafiəçiləri və ictimai-siyasi fəallar iştirak ediblər. Azərbaycan-Slavyan Gəncləri Assosiasiyasının sədri, internet media ekspert Səbuhi Abbasov isə tədbirə Prezident Yanında QHT-lərə Dövlət Dəstəyi Şurasının maliyyə dəstəyi ilə qatılıb. S.Abbasov 10-21 Sentyabr tarixində Varşava şəhərində baş tutmuş ATƏT Sammitində də çıxış edərək iştirakçılara müraciət ünvanlamışdı./7news.az/\nASGA, Zirvə toplantı,


“Lotu Qulu” haqqında xoşagəlməz sözlər deyən avtoritet öldürüldü - 6 illik ÖLÜM HÖKMÜ\nKriminal aləmdə “Dato Pankiski” kimi məşhur olan 36 yaşlı gürcü “qanuni oğru” David Alxanişvili öldürülüb.\nSaytın yazdığına görə, onun qətli Zaxariya Kalaşovun (hazırda Rusiyada həbsdədir –red.) qardaşı oğlu David Ozmanova (“Dato Krasnodarski”) verilən işğəncənin qisası olaraq törədilib. Qətlin oğru dünyasında qanlı qarşıdurmaların yeni mərhələsinin başlanğıcı olacağı deyilir.\nXatırladaq ki, 2011-ci ildə Belçikada “qanuni oğru” Oniani Canqveladzenin klanından ibarət avtoritetlər David Ozmanov üzərində divan təşkil edib. Onlar Ozmanova çoxsaylı bıçaq xəsarətləri yetiriblər. David Alxanişvili də divanı təşkil edənlərdən biri olub.\nOzmanov o vaxt möcüzə sayəsində sağ qalıb və uzun müddət xəstəxanada qalıb. Onun cəlladlarına isə qiyabi ölüm hökmü çıxarılıb.\nMəlumata görə, Alxanişvilinin çeçen kriminal avtoritet, oğru dünyasında "Şeyx Həmzət" adı ilə məşhur olan Həmzət Qastəmirovla yaxın dostluq münasibətləri olub. O, ölümündən bir neçə gün əvvəl sui-qəsd nəticəsində yaralanaraq xəstəxanaya yerləşdirilən “Şeyx Həmzət”ə zəng edərək hadisəyə görə üzüldüyünü bildirib. Onun telefon söhbətində azərbaycanlı “qanuni oğru” Nadir Səlifovla (“Lotu Quli”) bağlı xoşagəlməz ifadələr işlətdiyi deyilir.


İlk orucumda niyə mənə Yasin oxudular?\n12:38 07 İyun 2016 236 dəfə oxunub\nAncaq anam oruc tuturdu. İftar süfrəsi açılırdı. O yeməklər nədənsə daha dadlı gəlirdi adama. Anam yeməyi bişirəndə tamının yerində olub-olmadığını yoxlamaq üçün bir qaşıq bizə yedizdirirdi. Bütün günü ac-susuz televizorun qabağında seriala baxardı anam. Biz də bekarçılıqdan dava salardıq, bir-birimizə sataşardıq. Heç nə deyə bilmirdi, orucunun pozulacağından qorxardı.\nAnamın atası, yəni babam kəndin mollası olmuşdu, balalarına Quranı öyrədər, Ramazanda oruc tutmağın faydalarından danışarmış. Babamı həyatda heç vaxt görməmişdim, anam şəkillərini göstərmişdi ancaq. Balaca boy, qıvraq kişi idi, üzü də sərt. Sən demə, sünnətimizi də o eləyibmiş. Bunu anam hər dəfə gülə-gülə danışırdı. Molla olmağına baxmayaraq, sən deyən elə də pak adam deyilmiş babam. Yaman baz kişiymiş, yetənə yetir, yetməyənə daş atırmış. Yalan-gerçək deyirdilər ki, müharibədən qaçıb kəndə gəlibmiş, səhər tutub aparıblar, fərariləri düzüb atəş əmri açılanda babam sinəsini irəli verib Stalin, Lenin yolunda öləcəyini deyib. Ondan sonra buraxıblar. O gündən sonra evin ən görkəmli yerindən Stalinlə, Leninin şəklini asıbmış. Anam onun son günlərini kədərlə xatırlayırdı. Yatağa düşübmüş, yerindən dura bilmirmiş. Anam onun hər buyruğunu canla-başla yerinə yetirib. Bir gün isə yataqdan qaldıranda cansız bədəni ilə qarşılaşıb.\nHərə bir tərəfdən çığırırdı. Bir azdan bulka və bir sok gətirdi anam: “Ye, bunu da iç. Səndən oruc tutan çıxmaz”.


İnsan öləndən sonra onun yardıma çatan dünyadakı əməlləri olar, o cümlədən tikdiyi məscid və ya saldığı bağ kimi.\nQuranda məscid inşa edənlərə və ya onu abad edənlərə xüsusi diqqət verilib və Allah bu kitabda buyurmuşdur: "Həqiqətən Allahın məscidlərini yalnız Allaha və axirət gününə iman gətirən, namaz qılan, zəkat verən və (dini vəzifələrin yerinə yetirilməsində) Allahdan başqa heç kəsdən qorxmayan şəxslər (maddi və mənəvi cəhətdən) abad edərlər. Buna görə də onların hidayət olunmuşlardan olmalarına ümid vardır". ("Tövbə" 18).\nBu ayədən də göründüyü kimi, məscid inşa edən şəxsdə xüsusi sifətlər olmalıdır. O cümlədən:\n1. Allaha iman və ixlasın olması. Həzrət Peyğəmbər (s) buyurur: "Hər kim özünü göstərmək və ya başqalarının qulağına çatdırmaq üçün bina tikərsə, Allah bu binanı yerin yeddinci qatında atəş şəklində boynunda gəzdirəcək və onu atəşə atacaqdır. Bu şəxsi cəhənnəmə süqut etməkdən heç nə xilas etməyəcək, məgər o halda ki, tövbə edər".\nSual verirlər: "Ya Rəsulallah! Riya üzündən tikilən bina nədir?"\nPeyğəmbər buyurdu: "Odur ki, insan öz ehtiyacından çoxunu (yəni ehtiyac olmadığı halda), qonşularına lovğalanmaq üçün və qardaşlarının yanında fəxr etmək üçün bina inşa edər".\n2. Qiyamətə etiqadı olmalıdır.\n3. Namaz qılmalıdır.\n4. Zəkatını verməlidir.\nYəni, bu şəxs mömin olmalıdır, təkcə dildə deyil, həm də qəlbində həqiqi mömin olmalıdır.\n5. Allahdan başqa heç kimdən qorxmamalıdır.\nHəzrət Peyğəmbər (s) buyurur: "Əgər kimsə dünyada məscid inşa edərsə, Allah onun hər vəcəbinə (ölçü vahididir) görə 40 min il boyu ölçüsündə qızıldan, gümüşdən, dürdən, yaqutdan, zümrüddən, mirvaridən olan şəhər bağışlayar".\n11:26 6 626 Pensiya yaşı tamam olan şəxslərin NƏZƏRİNƏ - Nazirdən AÇIQLAMA\n03:22 2 663 Ən qəmgin bürclər – Onları məyus edən səbəblər\n30 İyun 12:08 20 896 “Zaur Kamal efirdə baş verənlərə görə cəzalanacaq” – Mətbuat Şurasından açıqlama\n30 İyun 21:44 17 855 Aysun İsmayılovanın toy mərasimindən...- FOTOlar\n28 İyun 14:37 14 810 Musiqi müəllimi əxlaqsız çıxdı - Oğlan şagirdləri ilə...\n30 İyun 22:29 12 042 “Evlilik təklifi almışam, bir qızım olsun istəyərdim” - Könül Xasıyeva


Uşaqlar üçün mesajı olan Disney mahnıları - Dəyərlər - 2022\nUşaqlar üçün mesajı olan Disney mahnıları\nDəyərləri çatdıran cizgi filmi mahnılarının sözləri\nUşaqlarımızın izlədiyi filmlər, təhsillərimizdə bizə kömək edəcək müsbət mesajlarla dolu mahnılarla doludur. saytımız tre, Ələddinin İdeal Dünyasının sözlərini uşaqlarınızla oxumağınız üçün gətirir.\nThe ümid və nikbinlik Disney'in 'Gülümsəyin və oxuyun' mahnısında verdiyi mesajdır. Heç bir problemə müsbət baxımdan yanaşsaq kifayət qədər böyük deyil. Saytımızda Snow White mahnısının sözlərini tapa bilərsiniz.\nTəbiəti sevinGündən günə faydalanmaq, layiq olmayan şeylərə əhəmiyyət verməmək və səhvlərdən öyrənmək Baluo'nun 'Ən həyati' mövzusunda bizə çatdırdığı hər şeydir. Disney, bir daha uşaqlarına müsbət mesajlar vermək üçün filmlərindən faydalanır və Guiainfantil.com ən yaxşı bilinənləri tapa bilərsiniz.\nMulan, atasının əvəzinə müharibəyə gedəcək bir adam kimi görünsə də, bu mahnıda bizə özünüzə sadiq olmağın vacibliyi. Düşünülmüş insanların onları idarə edə bilməməsi üçün uşaqlarımıza güclü bir şəxsiyyətə sahib olmağın vacibliyini çatdırmamız vacibdir.\nThe Jungle Book-dakı Baloo və ya Frozen-dəki Elisa kimi, Timón və Pumbaa bizə Hakuna Matata-da həyatın bizə təqdim etdiyi fəsadları unutmağı və özümüzü həsr etməyimizi tövsiyə edirlər. bizi həqiqətən xoşbəxt edən şeyi et. Şübhəsiz ki, məsuliyyətimizdən qaça bilmərik, amma sahib olmadığımız şeylərdən daha çox əhəmiyyət verməmək gücümüzdədir.\nTəbiətə və başqalarına hörmətDəri rəngi, cinsi və dindən asılı olmayaraq, Pocahontasın kapitan John Smithə çatdırmağa çalışdığı mesajdır. Ən çox öyrədən və uşaqlarımıza ən çox dəyərləri ötürə biləcəyimiz Disney mahnılarından biridir.\nBeauty and the Beast mahnısının dediyi kimi, gözəllik içəridədir. Hər şeyin olduğu kimi göründüyünə görə mühakimə olunduğu bu səthi dünyada, insanları necə ötürəcəyimizi bilmək çox vacibdir. hörmət və sevginin dəyəri. Başqa bir dəri rəngi, cinsi və ya dinə sahib olduqları üçün heç kim və ya heç kim heç kimdən az deyil.\nDondurulmuş şahzadə Elsa, 'Getsin' mövzusunda bizimlə söhbət edir davam etmək qorxusu. Qarşılaşmadığımız hər şeylə şərtlənib yaşayırıqsa, əsla xoşbəxt ola bilmərik.\nƏn yaxşı təsvir edən ən yaxşı Dinsey mahnısı dostluğun dəyəri. Valideyn olaraq övladlarımıza həqiqi dost olmağın və olmağın vacibliyini çatdırmaq məsuliyyətindəyik. Yaxşı və pis olanlar, həqiqi dostluqların göründüyü yer.\nSəy və əzm olmadan nəyə nail olmaq olar? Məşhur Herkül muzları aydındır: heç bir şey əldə olunmur. Valideynlər olaraq, övladlarımıza nəticələrin əldə olunduğunu öyrətməliyik səy və hər şeyi öz tərəflərinə qoysalar, təklif etdikləri hər şeyə nail ola biləcəklərini.\nVideo: Yeni Arkadaşlıklar. Amfibiya. Disney Channel Türkiye (BiləR 2022).\nUşaq yatmaq istəmir. Səbəbləri və həlləri\nKörpələr və uşaqlar üçün kuklalar. Uşaqlar üçün sənətkarlıq\n5 süd mifi\nUşaqlar üçün 10 mime oyunlar\nB hərfi ilə hamiləlik barədə şübhələr\nSanta Alejandra Günü, 18 May. Qızlar üçün adlar\nBişmiş dorada, az yağlı resept\nModelləşdirmək üçün uşaqlarla oynamaq üçün duz pastası hazırlamağı öyrənin\nUşaqlıq salmonellyozunun qarşısının alınması və müalicəsi\nCopyright 2022 \_ Uşaqlar üçün mesajı olan Disney mahnıları...


Azərbaycan Ordusu “Qarabağ Azərbaycandır!” həqiqətini döyüş meydanında gerçəkləşdirir - XALQQAZETI.COM\nBir aya yaxındır ki, Qarabağ cəbhəsindən gələn xoş xəbərlər hər bir azərbaycanlını qəlbən sevindirir, xalqımızı tarixi qələbəyə bir az da yaxınlaşdırır. Otuz il danışıqlar yolu ilə, beynəlxalq təşkilatların qərarlar qəbul etməsi ilə Azərbaycanın ərazi bütövlüyü təmin edilmədi. Əksinə, erməni hərbi-siyasi rəhbərliyi, demək olar ki, bu müddətdə hər gün azərbaycanlılara göz dağı verdi. Son vaxtlarda isə Dağlıq Qarabağa aid olmayan sərhəd kəndlərimiz də atəşə tutulur, dinc sakinlər uşaq, qadın, yaşlı demədən qətlə yetirilirdi.\nAzərbaycan Prezidenti, Ali Baş Komandan cənab İlham Əliyev siyasi danışıqlar yolunun dalana dirəndiyini gördükdən sonra bütün bu hərbi təxribat və siyasi oyunbazlıqlara son qoymaq üçün düşmənə və onun havadarlarına xalqımızın gücünü göstərmək, torpaqlarımızı işğaldan azad etmək qərarına gəldi. Bu, Azərbaycan xalqının çoxdan gözlədiyi qətiyyətli addım idi.\nSentyabr ayının 27-də başlayan Vətən müharibəsində hər gün cəbhədən gələn şad xəbərlər qələbənin uzaqda olmadığının göstəricisidir. Bu qələbənin əldə olunmasında Ali Baş Komandan İlham Əliyevin siyasi və hərbi sahədə dəqiq hesablanmış gedişlərinin, müdrik və gərgin fəaliyyətinin nəticəsidir.\nBir aya yaxındır ki, Xalq və Lider birliyinin ən yüksək səviyyədə gerçəkləşməsi nəticəsində cəbhədəki irəliləyiş davam edir, işğalçı hər gün geriyə – faşizm yuvası Ermənistana doğru sıxışdırılır.\nAzərbaycan Həmkarlar İttifaqları Konfederasiyasının sədri, millət vəkili Səttar Mehbalıyev başda olmaqla həmkarlar təşkilatları, milyon yarımdan çox ittifaq üzvləri cənab Prezidentin ətrafında sıx birləşib. Həmkarlar İttifaqları ailəsinin üzvü olaraq Təbii Sərvətlər və Ekologiya işçiləri Həmkarlar İttifaqı Respublika Komitəsinin əhatə etdiyi sahə üzvləri də bir nəfər kimi dövlət başçısının yürütdüyü siyasəti ürəkdən dəstəkləyir. Apardığımız fəaliyyət nəticəsində hər bir üzvümüz döyüşçülərimizə bacardığı mənəvi və maddi dəstəyi göstərir. Gənclərimiz Səfərbərlik Xidmətinə müraciət edərək cəbhəyə yollanmaq üçün hazır olduqlarını bildirirlər. Komitəmiz AHİK-in üzvü kimi hərbi fonda yardım göstərir, sahə üzvləri olan şəhid ailələrinə maddi və mənəvi yardım göstəririk.\nHəmkarlar təşkilatımız beynəlxalq Həmkarlar İttifaqları ilə də sıx əlaqə saxlayır, Azərbaycan həqiqətlərini onların kanalları ilə dünyaya yayır. Türkiyə “Özorman-iş”, Türkiyə Orman Mühəndisləri Odası, MDB Beynəlxalq Meşə İşçiləri Həmkarlar İttifaqları Federasiyası, mərkəzi ofisi Cenevrədə yerləşən Beynəlxalq İnşaat və Meşə Sənayesi İşçiləri Həmkarlar Federasiyası, Fransa Beynəllxalq Kənd Təsərrüfatı, Meşə və Yeyinti Sənayesi İşçiləri Həmkarlar Federasiyasının ayrı-ayrı ölkələrdə fəaliyyət göstərən üzv təşkilatlarına erməni vandallarının Azərbaycanın dinc əhalisinə qarşı terror hadisələri barədə ətraflı məlumat və vizual materiallar ünvanlamışıq.\nMərkəzi ofisi Parisdə yerləşən Beynəlxalq Kənd Təsərrüfatı, Meşə və Yeyinti Sənayesi İşçiləri Həmkarlar Federasiyası 150 üzv təşkilatı özündə birləşdirir ki, bu da yüzdən çox ölkə deməkdir. Xüsusi qeyd etmək istərdim ki, Beynəlxalq İnşaat və Meşə Sənayesi İşçiləri Həmkarlar Federasiyası MDB üzrə koordinatoru Mixail Kartaşev ingilis dilində yazdığımız mətni rus dilinə çevirərək şəkillərlə bərabər MDB-dən olan üzv təşkilatlara yönləndirib. Dost təşkilatlardan aldığımız cavablar, məktublar həmkarlar birliyinin həmrəyliyindən, haqq və ədalətin tərəfində durmalarından xəbər verir. Demək olar ki, sahə həmkarlar ittifaqlarına, o cümlədən Azərbaycan Həmkarlar İttifaqları Konfederasiyasına ünvanlanmış məktublarda xalqımızın ədalətli savaşına, torpaq bütövlüyünə haqq qazandırılır, tezliklə ədalətli sülhün bağlanması arzu edilir.\nQardaş Türkiyə Respublikasının Öz-Orman İş Həmkarlar İttifaqı sədri Səttar Aslanın Təbii Sərvətlər və Ekologiya işçiləri Həmkarlar İttifaqı Respublika Komitəsinə göndərdiyi məktub qardaşlığın, bir millət, iki dövlət anlamının bariz nümunəsidir. Beləliklə, Azərbaycan xalqının haqq işini dünyadakı həmkarlarımız müdafiə edir, səsimizə səs verirlər. Şanlı ordumuzun cəbhədəki uğurları dost ölkələr, sülhsevər xalqlar tərəfindən də sevinclə qarşılanır və müdafiə edilir.\nFəxarətlə bildirmək istərdim ki, bu uğurlar illərin bəhrəsidir. Prezident, Ali Baş Komandan İlham Əliyevin illər uzunu apardığı məqsədyönlü fəaliyyətdən əlavə, müharibə başlanandan bəri xarici telekanallara, xəbər agentliklərinə, verdiyi çoxsaylı müsahibələr, bir sıra bəyanat və açıqlamalar da haqq işimizə dünya miqyasında ciddi dəstək qazandırır.\nXalqın sevimli rəhbərinə bu tarixi mübarizəsində uğurlar arzulayırıq. Cənab Prezidentin bütün dünyaya bəyan etdiyi və döyüş meydanında gerçəkləşdirdiyi kimi: “Qarabağ Azərbaycandır!”\nTəbii Sərvətlər və Ekologiya İşçiləri Həmkarlar İttifaqı Respublika Komitəsinin sədri\n27 Oktyabr 2020 01:45 - SİYASƏT


Eldar Həsənovun şərləyərək həbsə aldığı Nizami Qocayevdən sensasion müsahibə » Vertikal.az\nEldar Həsənovun şərləyərək həbsə aldığı Nizami Qocayevdən sensasion müsahibə\nTarix: 20-08-2020, 09:07 | Çap et\nPolis polkovniki: “Gərək elə bir adam doğulmayaydı, Azərbaycan xalqının elə bir oğlu olmayaydı”\n- Onun qardaşı “Azəravtoyol”da rəis işləyirdi. O dövrdə külli miqdarda yeyinti üzə çıxmışdı. “Azəravtoyol”un bütün idarə və yerli təşkilatlarında çox böyük yeyintilər vardı. Çoxlu pullar “yeyilmişdi”. Eyni zamanda neftlə bağlı, benzin və yanacaqla bağlı yeyintilər vardı. Onun qardaşını qanuni olaraq həbs etdim. O dövrdə Eldar Həsənovun müavini İsa Nəcəfovun sanksiyası ilə Şahin Həsənovu həbs etmişdik. O işin aparılması Prezident Aparatından mənə həvalə olunmuşdu. Bundan sonra o mənə qarşı saxta ittihamlar düzəltdi... Bu gün isə özü tutulub, cinayəti varsa, hər halda cəzasını alacaq.


Xəbərlərin siyahısı: 27.11.2021 » Avrasiya.Net\nBakıda 18 yaşlı qız intihar edib.\nAvrasiya.net xəbər verir ki, hadisə bu gün Yasamal rayonunda "Qələbə residence" binalarında qeydə alınıb.\nOrada yaşayan 2003-cü il təvəllüdlü Fidan Nəftəliyeva özünü binadan ataraq öldürüb. Hadisə yerinə hüquq-mühafizə orqanın əməkdaşları cəlb edilib.\nBaş Prokurorluğun mətbuat xidmətindən isə bildirilib ki, F. Nəftəliyevanın intihar etməsi faktı ilə bağlı hazırda Yasamal Rayon Prokurorluğunda araşdırma aparılır.\nDünən İranın İsfahan şəhərində keçirilən etirazlarda polislə aksiyaçılar arasında toqquşma yaşanıb.\nAvrasiya.net xəbər verir ki, bu haqda “Azad İran” Teleqram kanalı məlumat yayıb.\nMəlumata görə, etirazlar dünən gecəyə qədər davam edib.\nİran İnsan Haqları Təşkilatının verdiyi məlumatda isə dünənki etirazlarda 120 nəfərin həbs olunduğu, üç nəfərin isə öldüyü bildirilib.\nQeyd edək ki, İsfahanda etirazlar Zayəndərud çayının quruması səbəbindən başlayıb.\nGörüşün yekunları barədə "Kommersant" qəzetinin müxbiri Andrey Kolesnikovun məqaləsi dərc edilib.\nAvrasiya.net xəbər verir ki, “Qaynarinfo”nun məlumatına görə, Azərbaycanın Macarıstandakı səfirliyində 3-cü katib vəzifəsində çalışan Aysel İbrahimli bir müddət əvvəl geri çağırılaraq, XİN-də idarələrin birinə ikinci katib vəzifəsinə təyinat alıb.\nBu günlərdə isə Xarici işlər naziri Ceyhun Bayramovun müvafiq əmri ilə diplomatik rütübəsi artırılan Aysel İbrahimli birinci katib vəzifəsinə gətirilib.\nModern.az-ın məlumatına görə, Bakıda anadan olmuş xanəndənin böyük qızı Aysel İbrahimli orta və ali təhsili bitirəndən sonra diplomatiya sahəsində çalışmağa başlayıb. Aysel xanım uzun müddət Azərbaycanın Macarıstandakı səfirliyində işləyib.\nYeri gəlmişkən sənətkarın diplomat qızı elə həmkarı ilə ailə qurub. Belə ki, Aysel İbrahimlinin həyat yoldaşı Süleyman Rüstəmov da diplomatiya sahəsində çalışır.\nCütlüyün toyu 2011-ci ilin noyabrında olub.\nAvrasiya.net xəbər verir ki, hadisə bu gün səhər saatlarında rayonun Xaçmaz kəndi istiqamətindəki avtomobil yolunda baş verib.\nHərəkətdə olan VAZ 21099 markalı minik avtomobili idarəetmədən çıxaraq ağaca çırpılıb.\nNəticədə Xaçmaz kənd sakini, 1992-ci il təvəllüdlü Aqil Zaman oğlu Həşimli dünyasını dəyişib. Sərnişin - ölən şəxsin anası 1968-ci il təvəllüdlü Ruqiyyə Aydın qızı Həşimova isə ağır yaralanıb.\nQeyd edək ki, sürücü 1 ay əvvəl ailə həyatı qurmuşdu.\nAvrasiya.net-in məlumatına görə, 30-35 yaşlı şəxs Hökməli dairəsi yaxınlığında hərəkətdə olan 10 TG 820 dövlət qeydiyyat nişanlı avtobusun dayanacaqdan kənarda saxlamasını tələb edib.\nAvtobus bir qədər öndə yerləşən dayanacağa çatıb saxladıqdan sonra həmin şəxs qaçaraq nəqliyyat vasitəsinə daxil olub və sürücünü təhqir edərək onu döyməyə, zərbələr endirməyə başlayıb. Xuliqanlıq əməlinə davam erən şəxs sürücünün başını avtobusun ön şüşəsinə vuraraq partladıb.\nAvtobusdakı sərnişinlərin müdaxiləsindən sonra xuliqanlıq edən şəxs nəqliyyat vasitəsindən endirilib.


Dəhşət saçan əmrlər: imperativ hallüsinasiya nədir? | Düşüncə Jurnalı\nDəhşət saçan əmrlər: imperativ hallüsinasiya nədir?\nPsixologiya və Konsultasiya Mərkəzinin rəhbəri, psixoloq Elnur Rüstəmovun Aile.lent.az-a məqaləsini təqdim edirik. Psixoloq bir neçə gün öncə iki körpə balasını boğan, sonra özünü öldürən qadının psixoloji xəstəliyi haqqında yazıb.\n“Bakının Sabunçu rayonunda görünməmiş vəhşilik baş verib. İkinci Albalı bağ massivində yaşayan 1988-ci il təvəllüdlü Nəsibə Nəsib qızı Qurbanova evdə tək olarkən iki körpə balasını boğub öldürüb. Qadın daha sonra öz ürəyinə bıçaqla zərbə yetirib…” Bu xəbər sürətlə mediada, sonra bütün ölkədə yayıldı. Ana da yazıq oldu, bala da, hələ həyat yoldaşı, qohum-əqrəba da…\nNə baş verir? Bir ana hansı səbəbdən övladlarının həyatına son qoymalıdı? Xəbərin sonunda Nəsibə Qurbanovanın əsəb xəstəsi olduğu ehtimal edilirdi. Məhz ehtimal… Psixoloji problemə biz çox zaman faciə yaşanmayana qədər ciddi yanaşmırıq. “Keçib gedər” düşüncəsi ilə hərəkət edirik. Nəticədə zaman keçir, problem həll olunmur və belə faciə yaşanır. Yəqin istintaq qrupu faciə ilə bağlı təhqiqat aparır. İşə böyük ehtimalla psixiatrlar da cəlb olunacaq. Çünki xanımın problemi daha çox psixiatrik problemə bənzəyir.\nBu durumdan əziyyət çəkən tək Nəsibə xanım deyil. Gündəlik işimizdə də biz belə halların yüngül forması ilə tanış oluruq. Tutaq ki, xanımlar, yaxud bəylər “mətbəxdə bıçaq görəndə oradan qaçıram. Ümumiyyətlə, bıçaqları gizlədirəm. Qorxuram bıçağı götürüb uşaqlarıma, yaxud yoldaşıma xəsarət yetirərəm”, – kimi şikayətlər edirlər. Qeyd etdiyim sıradan bir misal idi. Uzatmaq da olar. Məsələn, “uşağımla eyvana çıxmıram, qorxuram onu aşağı buraxaram”. Bunları sadalamaqda məqsədimiz ayrıdır – bu problemin adını və onun haqqında bəzi məlumatları sizlərlə paylaşmaq. Psixologiya və psixiatriyada bu narahatlıq imperativ xarakterli hallüsinasiyalar adlanır.\nVerbal yalan, təlqin və ya əmr xarakterli hallüsinasiyalar imperativ hallüsinasiya adlanır. Əsasən, təhlükəli, ziyan vermə xüsusiyyətinə malik olan absurd məzmunlu, qarşı tərəfə yönəlmiş narahatlıq kimi xarakterizə edilir. Belə hallarda insan kənar şəxs tərəfindən ona müəyyən əmrlərin verildiyini, başında səslərin eşidildiyini qeyd edir. Məsələn, özünə və ya kiməsə balta, hansısa soyuq alətlə xəsarət yetirmək, heyvan və ya mənzil yandırmaq üçün müəyyən əmrlər aldığını söyləyir.\nBelə vəziyyətdə olan insanların bir qismi vəziyyətləri barədə danışarkən qeyd edirlər ki, yaxınlarına hücum etməklə, onlara ziyan vurmaqla bağlı əmrlərdən ciddi şəkildə narahat olur və qorxurlar. Bəzən onlar belə hallarda özləri üzərində nəzarəti itirirlər. Həmçinin, imperativ hallüsinasiya zamanı əmrlər insanın özündən deyil, ikinci şəxs tərəfindən verilir. Əksər hallarda bu tip hallüsinasiyaların dərəcəsi yüksək motivasiyaya malik olur və həmin durumda olan insan ona verilən əmr gücünü heç nə ilə müqayisə edə bilmir. Ona görə də onlar affekt halında prosesə müqavimət göstərmək iqtidarında olmurlar. Çox zaman belə hallarda onlar düşdükləri məkandan uzaqlaşmağa, qaçmağa çalışırlar. Əgər bunu bacarsalar…\nTəcrübə göstərir ki, imperativ xarakterli hallüsinasiyalara az-az rast gəlinir. Yəni geniş yayılmayıb. Bəzi hallarda isə səslənən əmrlər dərrakəli və səmərəli olur.\nMəlumdur ki, imperativ hallüsinasiyalar fərqli xəstəlik olaraq təsnif edilmir, əksər hallarda ciddi ruhi xəstəliklər və xüsusən də şizofreniyanın simptomatikasına daxil edilir. Statistikaya əsasən, şizofreniyalı xəstəliklərdə imperativ hallüsinasiyaların yayılma dərəcəsinin orta göstəricisi 53% təşkil edir. 30% xəstədə imperativ hallüsinasiyalar şəxsi tam olaraq özünə tabe etdirir. Hallüsinasiyaların məzmunu təsir dərəcəsindən asılı olaraq dəyişir. Məsələn, əgər pasiyent neqativ xarakterə malik olan mənasız və dağıdıcı əmrlər eşidirsə, bu zaman katatonik sindromla (bir nöqtəyə uzun müddət baxmaq) şəxsiyyətin dezorqanizasiya vəziyyəti müşahidə olunur. Katatonik impulslar görünməz və avtomatik şəkildə baş verə bilər.\nİstənilən tip hallüsinasiyanın müalicə prosesi ümumi, dəqiq müayinədən, xəstəliyin üzə çıxarılmasından, imperativ hallüsinasiyaların səbəblərinin araşdırılmasından başlanır. Mütəxəssislər terapiya zamanı dərmanla paralel daha çox koqnitiv terapiyadan istifadə edirlər. Psixoloji konsultasiya imperativ hallüsinasiyaların təkrarlanmasının və şiddətinin azalmasına kömək edir.\nÖzümüzü qoruyaq, bu qədər informasiyadan, başı salamat saxlamaq da bir qəhrəmanlıqdı.\nHər birinizə psixi sağlamlıq və təhlükəsizlik arzusu ilə…


"Neftçi"nin yeni prezidenti haqda çox maraqlı iddia: … "razılıq verməzdi" Sportinfo.az\n"Neftçi"nin yeni prezidenti haqda çox maraqlı iddia: … "razılıq verməzdi"\n«Heç kimə sirr deyil ki, o, necə çətin bir işin məsuliyyətini öz üzərinə götürüb».\nBu sözləri Sportinfo.az-a açıqlamasında müvəqqəti olaraq «Sumqayıt»ın prezidenti səlahiyyətini yerinə yetirən Vaqif Ömərov deyib.\nMüsahib 7 il bərabər çalışdığı Kamran Quliyevin «Neftçi»ni hazırkı vəziyyətdən çıxaracağına əmin olduğunu bildirib:\n«O. futbola yeni gəlməyib. İllərlə «Sumqayıt»da çalışıb, böyük təcrübə toplayıb. Mən ona möhkəm cansağlığı və işlərində böyük-böyük uğurlar arzulayıram.\nİnanıram ki, Kamran müəllim son illəri uğursuz keçirmiş «Neftçi»ni ayağa qaldıracaq. Bu güc və əzm onda var. İradəli insandı. Əlbəttə, asan olmayacaq. Amma mən onu yaxşı tanıyıram. İşküzarlığına bələdəm. İşin çətinliyindən ehtiyatlanan deyil.\nGecə-gündüz klubu üçün çalışan prezidentdi. Həqiqətən də «Neftçi»yə belə bir rəhbər lazım idi. Çünki Azərbaycan futbolunun yaradıcısı «Neftçi»div ə hara gedirsək gedək, bu klubu tanıyırlar. Böyük keçmişi və ənənələri var.\nBaşqa klubları «Neftçi» ilə müqayisə etmək olmaz. Kamran müəllimin müsbət keyfiyyətləri çoxdu. Onlardan biri də işində məsuliyyətli olması və bütün işçilərə diqqət göstərməsi, maraqlanmasıdı. O, «Neftçi»ni dirçəldəcəyini bilməsəydi, özündə həmin enerjini hiss etməsəydi, yəqin ki, razılıq verməzdi.\nMən çox istərdim ki, «Sumqayıt»da qalsın. Çünki bu klubun yaradıcılarından biridi, çox əziyyət çəkib. Ona vaxt vermək lazımdı ki, «Neftçi»ni keçmiş günlərinə qaytarsın. Qətiyyən şübhə etmirəm ki, o, bunu bacaracaq».\nTarix: 22 Fevral 15:36 Oxunub: 638 Müəllif: Sportinfo.az


Aykhan Samadov | Oley.az\nAuthor Archives: Aykhan Samadov\nAykhan Samadov Layihələr, Yerli Leave a comment\n17 fevral 2018-ci il tarixində saat 16:00-dan 19:00 dək “CAVAN” Gənclər Hərəkatı, Azərbaycan Respublikası Təhsil Nazirliyinin Bir Könüllü Tələbə-Könüllü Proqramı və ASAN Könüllüləri / ASAN Volunteers Təşkilatının təşkilatçılığı ilə tələbə-könüllülər üçün LIBRAFF kitab mağazasında (Ünvan:İstiqlaliyyət 71) “Könüllülük uğur formulu” kitabının imza günü keçiriləcək. İmza günündə kitabın həmmüəllifləri Dr. Nadir Adilov və Elvin Pashayev tərəfindən imzalanmış kitablar könüllülük hərəkatında məzun olmuş, ...\tRead More »\nAykhan Samadov Layihələr, Uncategorized, Xəbərlər, Yerli Leave a comment\n“Hash Code” tələbə və peşəkarlar üçün “Google” tərəfindən təşkil olunan proqramlaşdırma üzrə komanda yarışıdır. 2-4 nəfərlik komandanızı və proqramlaşdırma dilinizi seçin, qeydiyyatdan keçdikdən sonra ADA Universiteti qovşağında (hub) komandalar siyahısına düşün. Yarış günü 4 saata real bir məsələni həll etməyə hazır olun. #HashCode2018 Suallarınızı burada verin. Qaydalarla tanış olun: https://hashcode.withgoogle.com/rules.html Baxılma sayı (69)\tRead More »\nAykhan Samadov Yerli Leave a comment\n24 mart 2018-ci il tarixində milyonlarla insan bir saatlıq işıqları söndürərək planetimiz üçün diqqət, qayğı və sevgilərini nümayiş edəcəklər. ⠀⠀⠀⠀⠀⠀⠀⠀ ⠀⠀⠀⠀⠀⠀⠀ Azərbaycan üzrə 4-cü dəfə rəsmi ölkə koordinatoru qismində IDEA İctimai Birliyi “Yer saatı” kampaniyası çərçivəsində ölkəmizdə kütləvi aksiya və tədbirlər keçirmək hüququnu əldə edib. ⠀⠀⠀⠀⠀⠀⠀⠀⠀⠀⠀⠀⠀⠀⠀ #YerSaatı aksiyasını rayonlarda keçirmək istəyən könüllülərdən bizimlə əlaqə saxlamaq xahiş olunur: +994 12 497 ...\tRead More »\nVakansiya: İngilis dili müəllimi Tələblər: İngilis dili ixtisası üzrə ali təhsil; Bu sahədə min 1 il iş təcrübəsi Dil bacarıqları – Azərbaycan və İngilis dillərini mükəmməl səviyyədə bilməli (rus dili biliyi əlavə üstünlükdür); Ünsiyyətcillik, məsuliyyət, yaradıcılıq və punktuallıq xüsusiyyətləri vacibdir. İş öhdəlikləri: Mərkəz tərəfindən müəyyən olunmuş proqram əsasında ingilis dili dərslərinin aparılması Proqram çərçivəsində dərslərin planlaşdırılması, təşkili və aparılması ...\tRead More »\n“Young Business Factory” MÜHASİB vakansiyasını elan edir. Vəzifə öhdəlikləri: – Vergi orqanları ilə yazışmalar; – Mühasibat , vergi uçotu və DSMF, Statistika ilə bağlı əməliyyatlar; – Sənədlər və mühasibat yazılışları əsasında vergi və mühasibat hesabatlarının tərtib olunması və qanunvericilikdə müəyyən edilmiş müddət ərzində müvafiq orqanlara göndərilməsini həyata keçirtmək; – DSMF hesabatlarının hazırlanması və təqdim edilməsi; – Statistika hesabatlarının hazırlanması və ...\tRead More »\nOfis menecer vakansiya Tələblər: – Ali təhsil –Azərbaycan dili səlis, ingilis dilini minimum “intermediate” səviyyədə bilməlidir. Rus dili arzu olunandır – Müştəriləri qəbul etmək və xidmətlər barədə ətraflı informasiya vermək – Kompyuterdən istifadə bacarığı, MS Office proqramlarıla (Word, Excel) işləmək qabiliyyəti – Məsuliyyətli, punktual, dəqiq və işgüzar olmalı – Müştərilərlə işləmək qabiliyyəti – Menecment və Marketinq biliklərinin olması üstünlükdür Vəzifələr: ...\tRead More »\nDepartment: Sales and Marketing Position: Sales Manager – Leisure Bakıda keçiriləcək beynəlxalq MBA tədbiri üçün PULSUZ qeydiyyatdan keç! Employer: ABSHERON Hotel Group LLC Address: Port Baku Towers, 153, Neftchiler Avenue AZ1010, Baku, Azerbaijan Web: www.absheronhotelgroup.com A young and dynamic hotel management company in Azerbaijan managing a world-class portfolio of hotels and resorts, ABSHERON Hotel Group is looking for Sales Manager – Leisure for its Hotel Units. KEY ...\tRead More »\n“International” Bank olmayan kredit təşkilatı strateji baxışı və maliyyə göstərəciləri ilə ölkədə geniş satış şəbəkəsinə malik aparıcı təşkilatlardan biridir. Şəffaflıq, innovativlik, sürətlilik, etibarlılıq və rahatlıq dəyərləri üzərində bank fəaliyyətini quran təşkilat peşəkar işçi heyəti ilə geniş bank xidmətlərini təqdim edir. Bakıda keçiriləcək beynəlxalq MBA tədbiri üçün PULSUZ qeydiyyatdan keç! Mikro kreditlər üzrə kredit mütəxəssisi (Bakı) Tələblər: – İqtisadi təhsil; – Mikro ...\tRead More »\nMaliyyə Rəhbəri Vəzifə öhdəlikləri: Bakıda keçiriləcək beynəlxalq MBA tədbiri üçün PULSUZ qeydiyyatdan keç! 1.Maliyyə şöbəsinin fəaliyyətinə rəhbərlik edir, şöbənin struktur vahidlərinin iş fəaliyyətini tənzimləyir və onlara nəzarət edir; 2.Şirkətin ümumi büdcəsinin tərtibinə, büdcəyə nəzarət hesabatlarını hazırlanmasına və daim təkmilləşdirilməsinə rəhbərlik edir, proqnozlarının icra hesabatlarının alınmasını təmin edir və konsolidə edilməsini təşkil edir; 3.Büdcə proqnozlarının icrasına nəzarət edir; 4.Maliyyə hesabat formalarının ...\tRead More »\n1. Baş Maliyyə Direktorunun Assistenti Vakansiya haqqında Bakıda keçiriləcək beynəlxalq MBA tədbiri üçün PULSUZ qeydiyyatdan keç! Departament : Maliyyə İş qrafiki : Standart İş müddəti : Daimi İş yeri : Port Baku Cənub Qülləsi Son müraciət tarixi : 08.02.2018 Sizin əsas vəzifə öhdəlikləriniz * Maliyyə Departamentinə və Baş Maliyyə Direktoruna müvafiq inzibati dəstəyin göstərilməsi * Baş Maliyyə Direktorunun iclas təqviminin idarə edilməsi, müvafiq iclasların təşkili və görüşlərin təyin olunması * ...\tRead More »


GƏNCƏNİN SƏSİ » Saytın arxivi » Bu gün 41 şəhər və rayonda qəbul imtahanı keçiriləcək\nBu gün Dövlət İmtahan Mərkəzi tərəfindən əvvəlki illərin məzunları üçün sərtləşdirilmiş karantin rejimi tətbiq olunmayan şəhər və rayonlarda qəbul imtahanları keçiriləcək.\nDİM-dən verilən məlumata görə, imtahanlar ölkənin 41 şəhər və rayonunda keçiriləcək. İmtahanlar saat 11:00-da başlayacaq.\n— Sağlamlıq haqqında bəyannamə (buraxılış vərəqi ilə birlikdə çap edirsiniz və imzalayırsınız. İmtahana buraxılış vərəqəsi şagirdin özündə saxlanıldığı, sağlamlıq haqqında bəyannamə isə imtahan nəzarətçisinə təhvil verildiyi üçün hər iki sənəd ayrıca vərəqdə çap olunmalıdır);\n— Şəxsiyyəti təsdiq edən sənədin əsli:\n— Şəxsiyyət vəsiqəsində şəkli olmayan iştirakçılar digər sənədlərlə yanaşı, təhsil müəssisəsi tərəfindən verilmiş və fotoşəkilləri yapışdırılmış arayışı (arayışa iştirakçının 3x4sm ölçülü şəkli yapışdırılır və şəkil möhürlə təsdiqlənir).\nİmtahanda iştirak edəcək abituriyentlər “İmtahana buraxılış vərəqəsi”ni internet vasitəsilə DİM-in saytından iyulun 6-dan etibarən çap edib götürə biliblər.\nƏvvəlki illərin məzunları üçün I-IV ixtisas qrupları üzrə ali təhsil müəssisələrinə qəbul imtahanının 1-ci mərhələsi, həmçinin V ixtisas qrupu və tam (11 illik) orta təhsil bazasında orta ixtisas təhsili müəssisələrinə qəbul imtahanı keçiriləcək. Rus bölməsinin abituriyentləri qəbul imtahanından dərhal sonra Azərbaycan dili (dövlət dili) imtahanını da verirlər.\nİmtahanlarda ümumilikdə 8 370 abituriyentin iştirakı nəzərdə tutulur.\nMüəllif: Gəncənin Səsi, 11:21


16 Yanvar 2019 12:34\nEtiraf ifadəsindən sonra Beril saxlanıldığı həbsxanadan azad edilib.\nAdnan Oktarın cinayətkar qrupunun ən öndə olan “kedicik”lərindən sayılan Beril Koncagül də hər şeyi etiraf edib.\nTürkiyə mətbuatının yazdığına görə, Beril təxminən 100 səhifəlik ifadəsində Adnan Oktarın və onun qrupunun azyaşlı uşaqları cinsi istismar etməsi, azadlıqlarını əlindən alması, təhdid və şantaj hərəkətləri barədə geniş açıqlama verib.\nBeləliklə, o, 10 il ərzində qrupda gördüklərinin hamısını danışıb. Beril qrupun üzvləri tərəfindən daima təhdid edildiyini, bu səbəbdən qrupda qaldığını deyib. Həmçinin döyüldüyünü, televiziya proqramında rəqs etməyə vadar edildiyini, bədəninə zorla döymələr vurulduğunu, günlərlə otaqda bağlı saxlanıldığını da etiraf edib.\nEtiraf ifadəsindən sonra Beril saxlanıldığı həbsxanadan azad edilib. Məlumata görə, qadın 8 gün dindirildikdən sonra, etirafçı olması və peşmançılıq ifadə etməsinə görə azadlığa buraxılıb.\nBeləliklə, Adnan Oktar qrupunda etiraf açıqlamaları verən üzvlərinin sayı 31-ə çatıb. Digər məlumatlara görə, peşman olan digər 4 nəfər də etiraf etmək üçün hüquq-mühafizə orqanlarına müraciət edib.\nXatırldaq ki, 6 aydır ki, həbsxanada olan Adnan Oktar bu günlərdə Türkiyə prezidenti başda olmaqla, bir neçə dövlət qurumunun rəhbərlərinə məktub göndərib. A.Oktar məktubunda həbsxanadakı saxlanılma şəraitindən narazılığını bildirib, vəziyyətinin yaxşılaşdırılmasını xahiş edib.(musavat.com)\n“Rusiya mütəxəssisləri Türkiyənin turizm bölgəsinə baxış keçirə bilər”


e-PIN - Premium Bank\ne-PIN xidməti vasitəsilə pin kodun yenisi ilə əvəz olunması (“SMS – xəbərdarlıq” xidmətinin aktiv olmağı mütləqdir)\ne-PIN, "Premium Bank"dan kart əldə edərkən PİN kodun banka məxsus ATM-lər və ya bankın rəsmi internet saytından onlayn yenisi ilə əvəz olunması xidmətidir. Bu zaman əməliyyatların tam təhlükəsizliyi təmin olunur. Bu xidmətdən istifadə sizin vaxtınıza qənaət etməklə bərabər, PİN kodunuzun sonradan unudulması hallarını da aradan qaldırır.\nPIN kodun internet saytı vasitəsilə onlayn yenisi ilə əvəz olunması\nAddım 1. Bankın Çağrı Mərkəzinə (012931) zəng edərək, PIN kodun itirildiyini bildirməlisiniz.\nAddım 2. e-PIN səhifəsinə daxil olursunuz\nAddım 3. Bu linkə daxil olub - https://reg.azericard.com/pindelivery/ Açılan pəncərədə kart məlumatlarınızı daxil edirsiniz.\nAddım 4. Məlumatlar daxil edildikdən sonra karta bağlı nömrənizə SMS-lə kod göndəriləcək. PİN təyin etmək üçün SMS vasitəsilə daxil olmuş kodda ulduzların yerinə karta təyin olunacaq PİN kod yazılmalıdır. Məsələn test üçün istifadə olundu: 2222\nAddım 5. Ulduzların yerinə karta təyin olunacaq PİN kodla birlikdə ümumi kodu daxil edirsiniz\nAddım 6. OK düyməsni vurduqdan sonra yeni parolunuz təyin olunacaqdır.\nPIN kodun ATM vasitəsilə yenisi ilə əvəz olunması\nAddım 2. Kartı ATM daxil edib e-PIN bölməsinə daxil olursunuz.\nAddım 3. Plastic locked statusuna keçdikdə SMS vasitəsilə birdəfəlik PİN kod göndərilir.\nAddım 4. ATM vasitəsilə E-PİN təyin olunduqda ilk öncə birdəfəlik PİN kod daxil edilməli, sonra isə müştəri öz istədiyi PİN kodu daxil etməlidir.\nAddım 5. Öz istəyinizlə təyin etdiyiniz PIN kodu təkrar daxil edirsiniz.\nAddım 6. PIN kodunuz təyin edilmişdir.


Mobil proqramların satışı 15 faiz artıb\nİstifadəçilərin “iOS” və “Android” sistemləri üçün oyun və proqramların alışına xərcləri artmaqda davam edir. Bu barədə mobil əlavələrin satışının effektivliyinin analizi üçün platforma təqdim edən “Sensor Tower” şirkətinin “Apple App Store” və “Google Play” kataloqlarında xərclər üzrə statistikasında deyilir.\n“ICTnews” Elektron Xəbər Xidməti “DailyComm www.dailycomm.ru” resursuna istinadən yazır ki, cari ilin birinci yarısında “App Store” və “Google Play” mağazalarında əlavələrin satışından ümumi mədaxil 39,7 milyard dollar təşkil edib ki, bu da bir il əvvəlin 34,4 milyard dollarlıq nəticəsindən 15,4 faiz çoxdur.\n“App Store” əlavələr üçün istehlak xərcləri baxımından hələ də “Google Play” mağazasını üstələyir. 2019-cu ilin yanvar-iyununda “iOS” qurğu istifadəçiləri “Apple” əlavələr mağazasında 25,5 milyard dollar xərcləyiblər.\n“App Store” mağazasının göstəricisi “Google Play”in ehtimal edilən mədaxilini 80 faiz geridə qoyub. Bu ilin birinci yarısında mədaxil 14,2 milyard dollar olub ki, bu da 2018-ci ilə nisbətdə 19,6 faizlik artımdan xəbər verir.\nTədqiqatda, həmçinin mobil əlavələrin quraşdırılması üzrə statistika təqdim olunub. “iOS” proqramlarında azalma qeydə alınıb ki, buna da səbəb kimi Çin bazarı göstərilir. Hesabat dövründə “App Store”da 14,8 milyard əlavə yüklənilib. “Google Play”in nəticəsi 2,8 dəfə çox olmaqla 41,9 milyard təşkil edib. “iOS” və “Android” sistemlərinin idarəetməsi ilə işləyən qurğulara ümumilikdə 56,7 milyard oyun və proqram quraşdırılıb.\nBir il əvvəl olduğu kimi, bu ilin ilk yarısında ən çox yüklənilən əlavələr siyahısına “WhatsApp”, “Messenger” və “Facebook” başçılıq edir. Lakin sonra rokirovka baş verib: “Tik Tok” qısa videolar servisi dördüncü pilləyə yüksələrək “Instagram”ı beşinci yerə sıxışdırıb.\nMobil oyunlar üzrə statistika ayrıca təqdim edilib. Hesabat dövründə “App Store” və “Google Play” mağazalarında onların satışından mədaxil 11,3 faiz artaraq 29,6 milyard dollara çatıb. “iOS” üçün proqramların payı 17,6 milyard dollara bərabər olub, “Android” üçün oyunların töhfəsi isə 12 milyard dollar təşkil edib. Ən çox yüklənilən oyunlar beşliyində “Honor of Kings”, “Fate/Grand Order”, “Monster Strike”, “Candy Crush Saga” və “PUBG Mobile” yer alıb.


Rəsulzadənin vəfatından 59 il ötür\nTarix: 6-03-2014, 10:20 Oxunma sayı: 972 Bölmə: Cəmiyyət\nMartın 6-da Azərbaycanın görkəmli siyasi xadimi, mütəfəkkiri, Şərqdə ilk demokratik dövlətin qurucusu Məhəmməd Əmin Rəsulzadənin vəfatının 59-cu ili tamam olur.\n1920-ci il aprelin 27-də baş verən sovet işğalı səbəbindən Azərbaycan Xalq Cümhuriyyəti süqut etdi. AXC-nin qurucuları Azərbaycanı tərk etməli oldular. Məhəmməd Əmin Rəsulzadə uzun müddət Avropada mühacir həyatı yaşasa da ömrünün son illərini Türkiyədə keçirdi və 1955-ci il martın 6-da Ankarada həyata vida etdi. Məzarı Ankaranın mərkəzindəki Əsri məzarlığındadır. M.Ə.Rəsulzadə 71 yaşında dünyadan köçərkən son olaraq üç dəfə “Azərbaycan, Azərbaycan, Azərbaycan” sözlərini işlədib (qafqazinfo.az)\nYarmarkaları niyə bağladılar?\nTarix: 21-05-2015, 15:30 Oxunma sayı: 1 006 Bölmə: Cəmiyyət\nTarix: 1-02-2018, 12:14 Oxunma sayı: 543 Bölmə: İdman / Sumqayıt\nTarix: 18-04-2019, 10:57 Oxunma sayı: 453 Bölmə: Cəmiyyət\nTarix: 25-05-2014, 13:52 Oxunma sayı: 813 Bölmə: Siyasət\nTarix: 1-07-2019, 14:00 Oxunma sayı: 405 Bölmə: Hava\nTarix: 21-09-2021, 10:09 Oxunma sayı: 59 Bölmə: Hadisə


İMZASINDAN TANINAN ŞAİR » Zirvə.info | "ZİRVƏ" İnformasiya Mərkəzi\nRamiz Abdullayev haqqında\nTərtib edib nəşrə hazırlayanı,\nB M-048652 - 12 -13, 2014, Qrifli nəşr.\n© “Borçalı” NPM, 2014.\n© Ramiz Abdullayev, 2014.\nİMZASINDAN TANINAN SƏNƏTKAR - NƏĞMƏKAR ŞAİR-DRAMATURQ\nPoeziya Tanrı vergisidir! - deyirlər.\nBəli, bu, doğrudan da belədir!\nAdam var bu vergi ona üç yaşında verilir, Adam var, on üç yaşında, Adam da var ki… Adam da var ki, elə dünyaya gələndə şair doğulur!..\nŞair var, bir sətirindən, bir bəndindən bəllidir. Adam var ki, qalın-qalın kitablar nəşr olunsa da şair kimi tanınmır.\nŞair var, bir bəndini əzbərləmək üçün bir həftə vaxt sərf olunur.\nŞair də var ki, şeirləri qısa bir vaxtda nəğmələrə çevrilir, dillər əzbəri olur. Şair var, imzasını tanıdır, şair var imzasından tanınır.\nİmzasından tanınan şairlərdən biri də Ramiz Abdullayevdir. Onun imzası bu gün Azərbaycanda oxuculara, xüsusilə də poeziya həvəskarlarına və nəğməsevərlərə artıq yaxşı tanışdır. Onun imzasını görən oxucu elə o dəqiqə böyük bir həvəslə həmin əsəri oxumağa can atır və bir su içimə oxuyub başa vurur… Və fikirləşir: «Görəsən, çoxdandır ki tanıdığı bu imzanın müəllifi kimdir?».\nƏziz oxucular! Buyurun, imzasını tanıdığınız sənətkarın şərəfli və mənalı ömür yolunun səhifələri ilə Sizlər də tanış olun:\nRamiz Həbibulla oğlu Abdullayev 1953-cü il iyunun 23-də Bakı şəhərinin Maştağa qəsəbəsində anadan olub. 1960-1970-ci illərdə həmin qəsəbədəki 128 saylı orta məktəbdə oxuyub. 1970-ci ildə Bakı Dəmir Yolu Texnikumuna daxil olub. 1972-1974-cü illərdə hərbi xidmət borcunu şərəflə yerinə yetirib. 1975-ci ildə texnikumu bitirərək təyinatla Bakı-yük stansiyasına göndərilib və orada post növbətçisi, stansiya növbətçisi, manevra dispetçeri vəzifələrində çalışıb. 1978-ci ildə Dəmir Yolu İdarəsində neft doldurma şöbəsində dispetçer, 1979-1994-cü illərdə Bakı-Biləcəri sahəsində qovşaq dispetçeri, 1994-cü ildə Dəmir Yolu İdarəsində neft doldurma şöbəsində rəis müavini işləyib. 1995-1999-cu illərdə “Təfəkkür” Universitetində “Dəmir yolunun istismarı” ixtisası üzrə ali təhsil alıb. 1996-cı ildən indiyə qədər “Daşıma Prosesləri İdarəetmə” Birliyiridə rəis müavini vəzifəsində çalışır. Kollektiv arasında böyük hörmətə və nüfuza malikdir. “Fəxri dəmiryolçu” şərəflə daşıyır.\nƏn əsası, Ramiz Abdullayevi tanıyanlar yaxşı bilirlər ki, o həm də bədii yaradıcılıqla da məşğul olur, gözəl qələm sahibidir, istedadlı söz ustasıdır, nəğməkar şairdir, bacarıqlı poeziya yaradıcısıdır, əsərləri tamaşaçılar tərəfindən böyük maraqla qarşılanan dramaturqdur.\nRamiz Abdullayevin ilk şeirləri respublikanın müxtəlif mətbuat orqanlarında - «Azərbaycan gəncləri», «Azərbaycan dəmiryolçusu», «Təhsil», «Şərqin səsi», «Ziya», «Elm və Təhsil», «Azad Azərbaycan», «Vişka», «Kirpi» və s. qəzet və jurnallarda, «Addımlar» (1995, 1996) poeziya toplularında çap olunub, sonralar bir neçə kitabı nəşr olunub, əsərləri radio və televiziya verilişlərində səslənib. İki yüzdən çox şeirinə nəğmə bəstələnib əsərləri tamaşaya qoyulub. Şeirləri və mahnıları toplanmış 22 audio və 7 video kasset dinləyicilərinin ixtiyarına verilib. Daha dəqiq desək, tanınmış bəstəkarlardan 25 nəfəri şairin 250-dən artıq şeirinə musiqi bəstələmiş və 80-dən artıq müğənninin ifasında həmin mahnılar xalqımıza təqdim olunmuşdur. Haqqında neçə-neçə məqalələr yazılmış, filmlər çəkilmişdir. Hələ 2003-cü ildə Ramiz Abdullayevin 50 illik yubileyi ərəfəsində Nyu-York Elmlər Akademiyasının akademiki, filologiya elmləri doktoru, professor Mədəd Çobanov “Nəğməkar şair - Ramiz Abdullayev - 50” adlı ayrıca kitab yazmış və nəfis şəkildə nəşr etdirərək oxucuların ixtiyarına vermişdir.\nRamiz Abdullayevin «Necə unudum səni» adlı ilk şeirlər kitabı 1996-cı ildə «Qızıl qələm» mükafatı laureatı, şair Oktay Rzanın «Təbiilik də var, səmimilik də…» sərlövhəli ön sözü ilə oxucuların ixtiyarına verilib.\nŞairin «Sevgi duyğuları» adlı ikinci kitabı 1997-ci ildə tanınmış alim-şair, professor Vafiq Nəsirin «Uğurlar arzusu ilə» sərlövhəli ön sözü ilə işıq üzü görüb.\nMövzulara uyğun surətdə dörd bölmədə cəmləşdirilmiş həmin kitabın «Vətəni düşməndən azad edək biz!..» sərlövhəli birinci bölməsində Ana Vətənimiz, müqəddəs Odlar yurdu Azərbaycanla, o taylı-bu taylı el-obalarımızla, yağı düşmən tapdağı altında qalıb bizi haraylayan min bir bərəkətli torpaqlarımızla bağlı qələmə aldığı şeirlər toplanmışdır.\n«Saf məhəbbət üsdə düşməz kölgələr…» sərlövhəli ikinci bölmədə müəllifin saf sevgi və məhəbbət ruhlu lirik şeirləri verilmişdi.\nÜçüncü bölmədə şairin sözlərinə bəstəkar Nadir Məmmədovun bəstələdiyi mahnıların mətnləri, dördüncü bölmədə isə müəllifin «Qəzəllər»i toplanmışdır.\n2000-ci ildə nəfis şəkildə və Azərbaycanın Xalq şairi Məmməd Arazın «Ön söz»ü ilə açılan «Sevgi dolu gecələr» (101 nəğmə) adlı üçüncü kitabı Ramiz Abdullayevə daha böyük uğurlar gətirdi.\n2001-ci ildə istedadlı qələm sahibi Ramiz Abdullayev dördüncü kitabı ilə yenidən oxucuların görüşünə gəldi. Özü də bu dəfə tam başqa üslubda, tam başqa bir əsərlə!.. Onun növbəti kitabı - «Olacağa çarə yoxdur!» adlı iki hissəli musiqili kamediyası da böyük maraqla qarşılandı. C.Cabbarlı adına İrəvan Azərbaycan Dövlət Dram teatrının aktyorları tərəfindən Azərbaycan Milli Akademik Dram Teatrının və Ş.Qurbanov adına Musiqili Komediya Teatrının səhnələrində tamaşaya qoyuldu. Tamaşa bütövlükdə AzTV-1-də və digər TV kanallarında göstərildi. Tammaşaçıların qəlbinə yol tapdı. Bir qədər sonra isə AzTV-1-də eyniadlı film çəkildi və tamaşaçılara təqdim olundu.\nDaha sonralar isə Ramiz Abdullayevin “Biznesmen” (2004) və “Pasport” (2008) adlı daha iki musiqili komediya əsəri oxucuların ixtiyarına verildi. 2007-ci ildə dramaturq Ramiz Abdullayevin “Biznesmen” adlı iki hissəli musiqili komediyası C.Cabbarlı adına İrəvan Azərbaycan Dövlət Dram Teatrının aktyorları tərəfindən Ş.Qurbanov adına Musiqili Komediya Teatrının səhnəsində oynanıldı, tamaşa “Space” TV tərəfındən çəkildi və bütövlüklə telekanalda göstərildi. 2008-ci il iyun ayında isə Ramiz Abdullayevin “Pasport” adlı iki hissəli musiqili komediyası Dövlət Gənclər Teatrının aktyorları tərəfindən Ş.Qurbanov adına Musiqili Komediya Teatrının səhnəsində oynanıldı, “Space” TV tərəfındən çəkildi və bütövlüklə telekanalda göstərildi.\nOnu da qeyd edək ki, 2002-ci ildə yenə bizim naşirliyimiz və “İmzasından tanınan sənətkar” sərlövhəli “Ön söz”ümüzlə şair Ramiz Abdullayevin “Vətən torpağı” adlı daha bir şeirlər kitabı “Borçalı” nəşriyyatı tərəfindən nəfis şəkildə çap olunaraq oxucuların ixtiyarına verilmişdir. Bir qədər sonra həmin kitab tanınmış şair-tərcüməçi Givi Paçxataşvili tərəfindən bütövlüklə və eyni zamanda böyük ustalıqla rus dilinə çevrilmiş və nəfis şəkildə nəşr olunaraq oxuculara təqdim olunmuşdur.\nDaha sonralar isə Ramiz Abdullayevin “Bahar yağışı” (2006), “Sevgi çiçəyi” (2008), “101 kəlam” (2010), “Seçilmiş şeirlər” (2013) kitabıları işıqüzü görmüşdür.\nBöyük sevinc və fərəf hissi ilə onu da vurğulayaq ki, Ramiz Abdullayev qısa bir vaxtda «Abdulla Şaiq», «Vətən», «Qızıl Qələm», «Qızıl açar» və “Qızıl Buta” mükafatları ilə təltif olunmuş, Azərbaycan Yazıçılar Birliyinin və Azərbaycan Jurnalistlər Birliyinin üzvü seçilmiş… Dədə Qorqud” adına “Vətən Övladı” qızıl medalına layiq görülmüşdür... Bu uğurlar həmışə məni də sevindirmişdir. Çünki Ramiz Abdullayevin əsərlərinin demək olar ki, əksəriyyətinin işıqüzü görmasində mənim də əməyim var və onun bir-birindən maraqlı və oxunaqlı olan çoxsaylı kitablarını məhz mən redaktə etmiş və nəşrə hazırlamışam.\nBudur, istedadlı nəğməkar şair-dramatuq qardaşımız Ramiz Abdullayev haqında daha bir kitabı oxucuların ixtiyarına veririk. Bu kitabda müxtəlif vaxtlarda onun haqqında yazılmış məqalələr toplanmışdır. Əminəm ki, bu kitab da Ramiz Abdullayevin öz kitabları kimi oxucular tərəfindən böyük maraqla qarşılanacaq.\nElə buna görə də, əvvəlcədən Ramiz Abdullayevi ürəkdən təbrik edir, ona uzun ömür, möhkəm cansağlığı və yeni-yeni yaradıcılıq uğurları arzulayırıq!..


16 | Ноябрь | 2018 | xeyrulla xayal\nАрхив | 16.11.2018\nPOL VERLEN. XİLASKARA SONETLƏR. VII, 1\nCertes, si tu le veux mériter, mon fils, oui…\nBəli, oğlum, şübhəsiz, layiq olmaq istəsən,\nİçində yuva salan şübhə var ki, nə qədər,\nZanbaqda arı necə gizlənməyə tələsər\nAçıq qolları üstə uçub gəlsin Kilsəmin.\nQulağıma yaxın gəl, axıt qorxu bilmədən,\nVə cürətlə, içini varsa incidən hər nə,\nBir sözü ötürmədən, təkəbbürsüz de mənə,\nGöstər peşmanlığını həm də elədiyindən.\nSonra otur süfrəmə, sadəcə, çəkinmədən,\nƏn ləziz yeməkləri daddıraram sənə mən.\nMələk özü olacaq bu şahidi bu şərəfin.\nDəyişməz bir üzümün şərabını içərsən,\nDadı, gücü, qüdrəti, xeyirxahlığı onun,\nCücərdəcək qanında ölməzlik toxumunu\nЗапись опубликована 16.11.2018, в Verlen и отмечена Pol Verlenin şeirləri.\nSƏMƏD VURĞUNUN «VAQİF» KOMEDİYASI: VAQİF MARKSDAN YÜZ İL QABAQ MARKSİST OLUB…\n(Burda həm də Səməd Vurğun Qarabağ “dağlarının döşü” ilə Kürdəmir çöllərini dəyişik salır, dağların döşü elə gül-çiçək bitən yerdir, yəni gül-çiçəyi hardansa gətirib ora əkmək lazım deyil…)\nVaqif “vicdan azadlığı” barədə yöndəmsiz mühazirəsini bitirən kimi şeyxdən tələb edir ki, əmmaməsini çıxarsın.\n“Çıxar əmmaməni, sən keçəl qazsan!”\nBurda, əlbəttə, Qoqolun təsiri görünür. İvan Nikiforoviç İvan İvanoviçi “qusak” (erkək qaz) adlandırmışdı. Erkək qaz, bəli, erkək qazdır. Ancaq qazın nə keçəli? Düzdür, qazın yolunan vaxtı olur, ancaq başını yolmurlar…\nSonra Vaqif marksizmə keçir:\n“Tiryək satanısan bəşəriyyətin!”\n“Din xalqın tiryəkidir”, bunu Marks deyib, belə çıxır ki, Molla Pənah Vaqif Marks dünyaya gəlməmişdən yüz il qabaq marksist olub…\nİbrahim xan isə guya xalqın savadsız, yəni kor olmağını istəyir:\nKor olsun onlar,\nXal ayılan zaman haqqını anlar”.\nXalqın kor olmağını istəyən xan şairi saraya vəzir gətirərdimi? Elə İbrahim xanın vaxtında Vaqif Şuşada məktəb açmamışdımı?\n(Və yenə də pyesin adi qrammatik qaydalara əməl edilmədən savadsız dillə yazıldığını demək lazəmdır: mübtəla xəbərlə uzlaşmır, üçüncü şəxs əvəzliyinin cəmo “onlar” “xalq”ın yerində işlənə bilməz…)\nVə xan, Səməd Vurğuna görə, o qədər küt və ölüvaydır ki, vəzirin rus imperatriçəsi il danışıqlarından xəbəri yoxdur…\nBurda rus monarxiyasına nə qədər rəiyyət pərəstişi var! Ancaq müəllif, yəni Səməd Vurğun, öz xalqının tarixinin hər az-çox samballı səhifəsinə işəyir…\nDin ayrı, dil ayrı olsa da onlar (yəni ruslar)\nYenə beşiyidir mədəniyyətin.\nYenə savadsızlıq: “onlar”, yəni xalq mədəniyyətin beşiyi ola bilməz, mədəniyyətin beşiyi ölkədir. Bir də ruslar hansı mədəniyyətin beşiyidir? Qərb mədəniyyətinin? Qərb mədəniyyətinin beşiyi Yunanıstan, Roma deyilmi?\nBurda şeyx “vətən xaini” sözünü işlədir və, əlbəttə, bu, anaxronizmdir.”Vətən xaini” Stalin dövrünün damğasıdır və bu damğanı, yüksək ehtimalla demək olar ki, Səmdə Vurğun millətimizin qeyrətli adamlarına vurub və onları güdaza verib…\nVə sonra İbrahim xanla Vaqin arasındakı deyişmə iki “debil” (başqa söz tapmaq mümkün deyil) arasındakı söyüşməni xatırladır. Vaqif sayıqlamağına davam edir:\nGünəş qaranlıqda yaşaya bilməz!\nƏslinə baxanda günəş elə qaranlıqda yaşayır, əgər onun işi qaranlığı işıqlandırmaqdırsa.\nBelə misralara çəpik çalan soydaşım, kül sənin başına!\nSonra İlyas (nə İlyas, hansı İlyas) gəlib Eldardan xəbər gətirir:\nO qədər artıb ki, yenə qaçaqlar,\nTutmayır meşələr, dərələr, dağlar…\nSəməd Vurğunda harda dağ varsa, dərə də var hökmən (“işıqlanır hər dağ-dərə”).\nMeşələr, dağlar, dərələr tutmur! Görün bunal neçə mindirlər! Əkmirlər, biçmirlər, bunları kim yedirir-içirir? Və əgər Qarabağda bu qədər qaçaq-qoçaq vardısa, niyə Qacaq qoşununun qabağında durmadılar?\nVə qaçaqlığın nəyi yaxşıdır? Hələ Həsən bəy Zərdabi qaçaqların kənd camaatına nə qədər əziyyət verdiyindən yazırdı, çünki işləməyən, dağda-daşda gizlənən qaçaqlar sadə kəndliləri çox vaxt qarət edirdilər. Demək lazımdır ki, Səməd Vurğunun vaxtında sovet hökuməti bir az işsiz qalan adamı tüfeylilik maddəsi ilə dama salırdı…\nЗапись опубликована 16.11.2018, в MƏQALƏLƏR и отмечена Səməd Vurğunun pyesləri, Vaqif dramı, Vaqif pyesi.


ABŞ 2007-ci maliyyə ilində Azərbaycana 28 milyon dollar yardım ayırmaq istəyir\nSiyasət 7 Fevral 2006 14:34 (UTC+04:00)\nPrezident Corc Buş 2007-ci maliyyə ilində xarici siyasətini həyata keçirmək üçün Konqresdən 35,1 milyard dollar vəsait istəyib. Trend "AzərTAc"-a istinadən xəbər verir ki, Dövlət Departamentinin açıqladığı büdcə layihəsinə görə, gələn il maliyyə tələb edəcək əsas siyasi məsələlər terrorla müharibədə qələbənin qazanılması, Əfqanıstan və İraqda ABŞ öhdəliklərinin yerinə yetirilməsi, beynəlxalq QİÇS proqramlarının gerçəkləşməsi və Amerikanın təhlükəsizliyinin təmini olacaq.\nBüdcədə Amerikanın antiterror koalisiyasındakı tərəfdaşlarına 6,2 milyard dollar, "Minilliyin Çağırışları" layihələrinə 3 milyard dollar, fəlakət və keçid mərhələsində olan dünya ölkələrinə, eləcə də qaçqın problemlərinə 1,3 milyard dollar yardım nəzərdə tutulub.\nSabiq Sovet İttifaqı respublikaları isə ABŞ-dan 441 milyon dollar yardım alacaqdır. Bu rəqəm son illər ərzində azalmaqda davam edir. ABŞ hökumətinin əsaslandığı budur ki, Rusiya və Qazaxıstanda neft gəlirləri hesabına artım baş verib.\nBu dinamika davam edəcəyi təqdirdə, 2009-cu ilədək Qazaxıstan və Ukrayna kimi dövlətlərə yardıma ehtiyac qalmayacaqdır. Rusiyada iqtisadi proqramlar isə 2006-cı ildə son dəfə olaraq maliyyələşmişdir. Bununla yanaşı, büdcə layihəsində Rusiyada və Mərkəzi Asiyada insan haqları sahəsində geriləmələrdən narahatlıq ifadə olunub.\nCənubi Qafqaz ölkələrinə gəldikdə, ABŞ yardımı öz ənənəvi nisbətini saxlayıb. Belə ki, Prezident Buş Gürcüstana 58 milyon, Ermənistana 50 milyon, Azərbaycana isə 28 milyon dollar yardım ayrılmasını istəyib. Hər üç ölkədə bu vəsait əsasən, siyasi və iqtisadi islahatların dəstəklənməsinə, təsisatların inkişafına, bölgədə təhlükəsizlik səylərinin möhkəmlənməsinə sərf ediləcəkdir. Büdcə layihəsində bildirilmişdir ki, dünyəvi müsəlman ölkəsi olan Azərbaycan terrorla qlobal müharibədə və İraqda əməliyyatda əsas yardım göstərir, Amerika üçün strateji əhəmiyyət kəsb edir.\nGürcüstan və Ermənistana aid göstərilən rəqəmlər "Minilliyin Çağırışları" layihələri çərçivəsində bu ölkələrin aldığı yardıma əlavədir. Belə ki, Gürcüstan "Minilliyin Çağırışları" proqramları çərçivəsində infrastruktur və iqtisadi inkişaf proqramlarının həyata keçirilməsi üçün 295 milyon dollar alacaq.\nXarici siyasət büdcəsinin daha bir əhəmiyyətli hissəsi ABŞ maraqlarına ictimai diplomatiya vasitəsilə xarici dəstəyin qazanılması üçün sərf ediləcəkdir. Bu məqsədlərə Konqresdən 351 milyon dollar istənilibdir.


27-02-2019 / 11:15\nAMEA-nın Rəyasət Heyətinin elmi katibi, filologiya üzrə fəlsəfə doktoru Hikmət Quliyevin “Virtual mühitdə folklor: ənənə və kommunikasiya” kitabı işıq üzü görüb.\nXeberler.az bildirir ki, kitab AMEA-nın akademik-katibi, İnformasiya Texnologiyaları İnstitutunun direktoru, akademik Rasim Əliquliyev və Folklor İnstitutunun direktoru, akademik Muxtar İmanovun elmi redaktorluğu ilə nəşr olunub.\nAMEA-dan Youthportal.az-a bildirilib ki, monoqrafiya internet mühitində meydana gələn folklor yaradıcılığının spesifikasına, informasiya-kommunikasiya texnologiyalarının inkişafı kontekstində folklorda baş verən dəyişikliklərə, virtual mühitdə yaranan yeni ənənə və davranışların analizinə həsr edilib.\nTədqiqat əsərində kommunikasiya və folklor, rəqəmsal kommunikasiya vasitələrində folklorik modellər, virtual sosial mühitdə folklorlaşma, internet folklorunun semantik analizi, azərbaycandilli virtual mühitdə folklorik dinamika kimi məsələlər müasir elmi nəzəri yanaşma və baxışlar əsasında öyrənilib.\nKitab folklorşünas alimlər, dissertantlar, doktorantlar, magistrantlar, ali məktəb müəllimləri və tələbələri, həmçinin geniş oxucu kütləsi üçün nəzərdə tutulub.